Pred poslanicima NSRS 18 tačaka, među njima i Nacrt zakona o gradu Derventa | Srpskacafe\nPred poslanicima NSRS 18 tačaka, među njima i Nacrt zakona o gradu Derventa\nPonedjeljak, 21.09.2020., 08:03 Ponedjeljak, 21.09.2020., 10:38\nNarodna skupština Republike Srpske trebala bi sutra da raspravlja o Prijedlogu zakona o upravnoj inspekciji, Nacrtu zakona o gradu Derventi, kao i o Izvještaju Ministarstva unutrašnjih poslova o radu za prošlu godinu.\nPred poslanicima će se naći 18 tačaka dnevnog reda, a prva tačka predviđa poslanička pitanja predsjedniku Vlade Republike Srpske.\nNa dnevnom redu su i Prijedlog zakona o posredovanju u prometu nepokretnosti, Prijedlog zakona o sporazumnom vansudskom finansijskom restrukturiranju i Prijedlog zakona o zaštiti prava na suđenje u razumnom roku, objavljeno je na sajtu Narodne skupštine.\nPred poslanicima će se naći i Nacrt zakona o protivgradnoj zaštiti, Nacrt zakona o slobodnim zonama Republike Srpske, te Nacrt zakona o izmjeni i dopunama Zakona o teritorijalnoj organizaciji Republike Srpske.\nDnevnim redom predviđeno je da budu razmotreni i Izvještaji Agencije za osiguranje Republike Srpske, odnosno Izvještaj Agencije za osiguranje Republike Srpske o stanju sektora osiguranja u Republici Srpskoj, Izvještaj Agencije za osiguranje Republike Srpske o radu i Izvještaj Agencije za osiguranje Republike Srpske o finansijskom poslovanju. Sva tri izvještaja se odnose na period od 1. januara do 31. decembra 2019. godine.\nMeđu tačakama dnevnog reda su i Izvještaji Komisije za hartije od vrijednosti Republike Srpske i to Izvještaj Komisije za hartije od vrijednosti Republike Srpske o stanju na tržištu hartija od vrijednosti za 2019, Izvještaj Komisije za hartije od vrijednosti Republike Srpske o radu za 2019. godinu i Izvještaj Komisije za hartije od vrijednosti Republike Srpske o finansijskom poslovanju za period 1. januara i 31. decembra 2019. godine.\nNa dnevnom redu su i Izvještaji Regulatorne komisije za energetiku Republike Srpske o radu za 2019. godinu i to Izvještaj Glavne službe za reviziju javnog sektora Republike Srpske o provedenoj finansijskoj reviziji Konsolidovanog godišnjeg finansijskog izvještaja za korisnike budžeta Republike Srpske za period od 1. januara do 31. decembra, te Godišnji revizorski izvještaj Glavne službe za reviziju javnog sektora Republike Srpske za 2020. godinu.\nJedna od tačaka dnevnog reda je i Specijalni izvještaj Institucije ombudsmana za ljudska prava BiH o zastupljenosti konstitutivnih naroda i ostalih u institucijama, upravnim organizacijama i regulatornim tijelima BiH , Federacije BiH, Republike Srpske, Brčko distrikta i kantonima /prema budžetskim jedinicima/, sa izuzetkom policijsko-bezbjednosnih struktura.\nPred poslanicima će se naći i Informacija o dugu sa stanjem na dan 31. decembar 2019. godine, kao i Informacija o implementaciji Strategije za suzbijanje nasilja u porodici Republike Srpske (2014-2019. godina).


Italian Family - muška moda visokog kvaliteta - Muški magazin - trendovi, fitness, lifestyle, saveti, devojke... `\nItalian Family - muška moda visokog kvaliteta\nITALIAN FAMILY je mladi brend, koji je osnovao Gabriele Santoriello…\nNovi Santoriello brend, nalazi se u mestu Cava de’ Tirreni, u Italiji, gde su sartorijalne veštine vrsnih majstora i umetnika, deo DNK čitave regije. “Kvalitet nikada nije ležeran; on je uvek rezultat pametnog truda.”\nITALIAN FAMILY brend je lansirao Gabriele Santoriello, koji je, nakon usavršavanja svojih veština u različitim italijanskim modnim brendovima, odlučio da započne svoj sopstveni projekat, uz pomoć svoje porodice, sa kojom sarađuje, a koja poseduje tridesetogodišnje iskustvo u ovom polju, i koja je specijalizovana za krojenje klasičnih pantalona i muških odela.\nRedizajn klasičnih komada muške mode, gde su kroj, bogati materijali i prefinjeni detalji ostali nepromenjeni, je glavna aspiracija ovog dizajnera, koji spaja sartoriajlnu tradiciju Made in Italy komada, sa unikatnim osobinama svojih prozivoda.\nIzbor materijala je ključni faktor, koji definiše kvalitet i lepotu svakog odevnog komada Italian Family brenda. Iz tog razloga, standardi kvaliteta su izuzetno visoki, uvek ispred vremena i uvek su u potrazi za inovativnim tehnikama proizvodnje.\nPre nego što se jedan par pantalona zapravo proizvede, tekstili i aksesoari, svi vrhunskog kvaliteta, besprekorni i izuzetno otporni, kreirani od najfinijih materijala, su pažljivo odabrani.\nPROČITAJTE SLEDEĆI TEKST: Ader Milano – jesen / zima 2015 / 16


Kubanska vakcina vid političkog marketinga\nBeta 4. decembra 2015. 15:25\nPriča o kubanskoj vakcina protiv raka pluća „cimavaks“ predstavlja najprizemniji vid promocije i reklame, apsolutno neprimereni marketing u službi mnog čega pa i politike, ocenili su danas učesnici okruglog stola u organizaciji Nove stranke.\n„Različiti menadžeri, stručni odbori i klegijumi Agencije za lekove i medicinska sredstva Srbije odbijali su tri puta registraciju cimavaksa“, rekao je konsultant za odnose sa javnošću i bivši PR menadžer te Agencije Aleksandar Tucović na tribini „Sve što smo želeli da znamo o kubanskoj vakcini protiv raka pluća, a nismo u prilici da pitamo“.\nTucović je dodao da je Kuba po pitanju registracije lekova presedan, jer se tamo lek prvo registurje a onda se rade ispitivanja.\nPrema njegovim rečima, ministar zdravlja Zlatibor Lončar nedavno je u Skupštini Srbije priznao da je „cimavaks“ neregistrovan lek.\n„Ovo je četvrti put da se ti pacijenti i porodice ponadaju“, rekao je Tucović i dodao da su od aprila do danas više puta prekršeni Zakon o lekovima i Pravilnik o načinu reklamiranja.\n„Čak se i neko najbitniji u Ministarstvu zdravlja juče slikao sa preparatom ‘cimavaks’ a to je nepojmljivo u ozbiljnim zemljama“, rekao je Tucović i dodao da će njegove kolege u reginu sigurno kampanju o vakcini koristiti kao studiju po pitanju marketinga.\nOn je takodje, izrazio nezadovoljstvo što se protiv svega što se dešava oko vakcine nije niko digao već se sedam dana na nacionalnoj televiziji apsolvira da li je ili doktor sa Kube stigao ili nije, da bi se reklo da za sada imamo samo osam pacijenata na koji su ispunili uslove za lečenje „cimavaksom“.\nZamenica predsednika profesionalnog udruženja KLINIS i konsultant za klinička ispitivanja Aleksandra Pešić rekla je da je „cimavaks“ registrovan samo na Kubi, Peruu, Brazilu i Rusiji.\nKoordinator Saveta za zdravstvo Nove stranke Aris Movsesija ocenio je kao „nitkovluk“ to što mnogi iz struke odbijaju da pričaju o vakcini.\nNa skupu je, takodje, rečeno da je priča o vakcini u Srbiju stigla zahvaljujući „ekonomskom patriotizmu“ uvoznika Zorana Vujovića.


PASTOR: SPOJITI POKRAJINSKE I LOKALNE IZBORE - Magločistač\nPočetna Aktuelno PASTOR: SPOJITI POKRAJINSKE I LOKALNE IZBORE\nPredsednik Skupštine AP Vojvodine Ištvan Pastor smatra da pokrajinske i lokalne izbore treba održati istovremeno, da je to najracionalnije rešenje i sa ekonomskog i sa političkog aspekta, i da je do takve odluke moguće doći dogovorom.\nPredsednik Saveza vojvođanskih Mađara i skupštine AP Vojvodine, Pastor u intervjuu za “Politiku” objašnjava da je dogovor moguć ako preovlada razum, a nada se da hoće.\nNa pitanje na čemu temelji uverenje da je dogovor oko izbora moguć kad naprednjaci i demokrate imaju suprotstavljene stavove, Pastor je rekao “Mi naprosto imamo nekakav ‘dan D’, a to je 90 dana pre 22. juna”.\n“Tada ističe mandat sadašnjem sazivu pokrajinskog parlamenta i do kada se moraju održati pokrajinski izbori, znači polovina marta sledeće godine. Kada manje-više bude poznat datum održavanja lokalnih izbora, mislim da bi tada moglo da se razgovara i dogovori da i pokrajinski budu istog dana”, rekao je on.\nNa pitanje kako je zadovoljan vladom Aleksandra Vučića posle skoro godinu dana i da li su ostvarena obećanja iz koalicionog sporazuma sa SNS, Pastor je rekao da je i zadovoljan i da nije. “Zadovoljan sam odnosom, komunikacijom otvorenošću. Realizacijom onoga što smo potpisali nisam zadovoljan, kao što nijedan građanin, mislim , nije zadovoljan onim što smo uspeli da uradimo za proteklu godinu”.


SAD – finansije: Na “Forbsovoj” listi milijardera, 18 novih imena! – Televizija srpske dijaspore\nČasopis “Forbs” je dodao 18 milijardera na listu 400 najbogatijih Amerikanaca, a među novim imenima je i Alis Švarc, jedan od osnivača laboratorije “Bio-Rad”, koja se bavi proizvodnjom testova za kovid 19.\nU izvještaju se navodi, da je pandemija kovid 19 pomogla pojedinim milijarderima da zauzmu mjesto na listi, a sve novajlije imaju privatno bogatstvo od najmanje 2,1 milijardu dolara, što je uslov da budu uvršćeni.\nMeđu onima, kojima je pandemija virusa korona pomogla da se domognu liste je i Erik Juan, osnivač programa za video-komunikaciju – “Zum”.\nNa listi najbogatijih je i osnivač kompanije za proizvodnju električnih kamiona “Nikola”, Trevor Milton, generalni direktor dobavljača mesa “OSI grupa”, Šeldon Lavin i Džim Koh, jedan od osnivača kompanije “Boston beer company”.\nVlasnik “Amazona”, Džef Bezos, je i dalje na prvom mjestu, treću godinu zaredom, sa privatnom imovinom procijenjenom na 179 milijardi dolara, a iza njega su jedan od osnivača “Majkrosofta”, Bil Gejts i osnivač “Fejsbuka”, Mark Zakerberg.\n18 novih imenafinansijemilijarderana Forbsovoj listisad\nAvganistan – napad: Bomba promašila potpredsjednika Saleha


U Briselu 7. septembra bez razgovora o granicama i ZSO - Politika - Dnevni list Danas\nPočetna » Politika » U Briselu 7. septembra bez razgovora o granicama i ZSO\nU Briselu 7. septembra bez razgovora o granicama i ZSO\nPredsednik Kosova Hašim Tači u petak u Briselu, na sastanku sa predsednikom Srbije Aleksandrom Vučićem, neće izneti ideju o „korekciji granica“, niti će na dnevnom redu biti asocijacija srpskih opština na Kosovu, piše danas Zeri.\n0Piše: FoNet 05. septembra 2018. 12.07\nSastanak će biti fokusiran na modalitete postizanja konačnog, pravno obavezujućeg sporazuma, saopšteno je iz Tačijevog kabineta.\nKosovski ministar spoljnih poslova Behdžet Pacoli je izjavio da će sastanku u Briselu prisustvovati i pregovarački tim vlade u Prištini.\nTaj tim treba da napravi pregovaračku platformu, koju će potvrditi kosovski parlament.\nAleksandar Vučić, Hašim TačiPriština


- Klub kao porodica -\nSa Biljanom Nedić ekipa AA razgovarala je tokom treninga sa ekipom "Vrbasa" gdje trenira već sedam godina, a odmah na početku rekla je da ne bi mjenjala muški klub za ženski jer joj je lijepo. "Mi se takmičimo u ligi BiH, igramo i regionalnu ligu NLB gdje smo već dvije godine prvaci, tako da sam donedavno bila na svim tim prostorima i takmičenjima jedina žena na terenu", priča Biljana. Kada je prvi put došla na trening ove košarke, bilo joj je interesantno i privlačno, ali nije ni znala da može da trenira u muškom klubu, niti je mislila da će imati dovoljno snage potrebne za igru.\n"Kako je vrijeme odmicalo, počela sam da im na neki način pariram i budem rame uz rame sa njima. I oni su možda na početku imali malo predrasudu prema tome što sam žena, pa su me malo više pazili, bili su nježniji, ali sada to uopšte ne igra nikakvu ulogu, kada sam na terenu jednaka sam kao i oni", kaže ova djevojka. Za svoj klub objašnjava da funkcionišu kao jedna velika porodica, na čelu sa predsjednikom kluba Marinkom Umičevićem koji je njihov "i otac i majka i bez kojeg klub ne bi postojao". Članovi kluba su kumovi, drugovi, braća i sestre...\n- Operacija joj promijenila život -\nČlanovi kluba igraju najviše iz ljubavi, a prema njenim riječima sport je dobar za osobe u kolicima jer predstavlja vid rehabilitacije i socijalizacije. Iako je u pitanju pozitivna stvar, posvećuje joj se malo pažnje. "Mnogi ljudi kada su nastradali, ostali u kolicima i došli da treniraju, njihov život se iz korijena promijenio jer su se osjetili korisnim, osjetili su da njihov rad neko vrednuje, poštuje i da mogu da budu uspješni bez obzira što su u kolicima", kaže Biljana Nedić.\nPitali smo je i kako pronađe vremena za sve svoje aktivnosti. Objasnila je da joj dan počinje ujutro u šest sati, da radi puno radno vrijeme u tvornici obuće "Bema", kao administrativni radnik, nakon čega ide na predavanja jer je student treće godine novinarstva, a potom ima treninge: košarku ili streljaštvo. "Vikendi su rezervisani za putovanja, kada sam u Banjaluci onda se trudim da malo slikam i radim na tome. Takođe, se bavim muzikom, pjevam, ali to uskladim sa rasporedom kada ne putujem zbog košarke da budem prisutna na nekom koncertu", istakla je Biljana.\n- Brojni hobiji -\n"Tako da ljudima su te stvari mnogo čudne i kod nas ne postoji mnogo toga, ali baš iz tih razloga trudim se da budem svuda aktivna da pokažem da mi to sve možemo i trebamo i da nam treba biti pristupačno i ponuđeno kao i svakoj drugoj osobi" kaže Biljana.


Mediji: EPP zapretila VMRO isključenjem ako nastavi da sprečava dogovor s Grčkom\n► Mediji: EPP zapretila VMRO isključenjem ako nastavi da sprečava dogovor s\nMakedonska opoziciona partija VMRO DPMNE mogla bi da bude isključena iz Evropske narodne partije (EPP) ako pruduži nekonstruktivno da se odnosi prema dogovoru s Grčkom, javila je danas MIA iz Brisela.\nIzvori iz EPP rekli su makedonskoj agenciji da je ponašanje VMRO DPMNE, koja se suprotstavlja sprovođenju dogovora s Grčkom o rešavanju spora oko imena Makdonija, izazvalo veliki gnev kod najviših čelnika najuticajnije političke grupacije u EU.\nČlanovi EPP su skoro sve demohrišćanske partije zemalja članica Unije i kadidata.\nMakedonska agencija MIA navodi da je u nedelju predsednik EPP Žozef Dol telefonom razgovarao sa liderom VMRO DPMNE Hristijanom Mickoskim i da je bio nediplomatski direktan.\nDol je, kako se navodi, "krajnje nediplomatski i na strog način" upozorio Mickoskog da će njegova stranka, ukoliko ne dozvoli demokratsku debatu za usvajane Prespanskog dogovora u parlamenetu, "morati u potpunosti da snosi odgovornost za sve posedice sa kojima će se suočiti Makedonija".\nDiplomate u Briselu, prema MIA, strahuju da će bez o sprovođenja Prespanskog dogovora Makedonija biti izolovana poltički i ekonomski i suočiće se sa rizikom od demokratskog nazadovanja.\nČelnici EPP su Mickoskom stavili do znanja da je jedna od mogućih posledica sa kojima se suočava VMRO DPMNE i "isključivanje iz redova te evropske porodice".\nPrema izvorima MIA, Mickoski nije ušao u konflikt sa EPP, ali je bio potpuno zatvoren i "duboko zarobljen".\nEPP, i pored oštrih kritika vladavine VMRO DPMNE u prošlosti, nikada do sada nije javno izrazila razočaranje u nesaglašavanje sa sestrinskom partijom u Makedoniji.\nParlament Makedonije danas je počeo razmatranje predloga vlade Zorana Zaeva za izmene Ustava u skladu sa sporazumom s Grčkom o rešavanju spora oko naziva Makedonije, koji čelnici i deo poslanika VMRO DPMNE javno odbacuju tvrdeći da je "štetan za makedonsku državu i naciju".\nDa bi izglasali ustavne promene, vladajućim strankama, SDSM i DUI, potrebna je dvotrećinska većina od 80 glasova, što znači da im je potrebna podrška najmanje devet poslanika opozicione koalicije VMRO-DPMNE.\nevropska narodna partija /\nVučić: Otklonićemo šumove na vezama sa Skopljem\nPredsednik Aleksandar Vučić izjavio je danas u Skoplju da će zvanični Beograd pokušati da u budućnosti "otkloni šumove" koji su postojali između Srbije i Severne Makedonije, ali i...


Privredna komora Srbije nagradila najbolje u privredi - Novosti - Turistički svet\nPrivredna komora Srbije nagradila najbolje u privredi\nNagrade Privredne komore Srbije za 2017. dodeljene su u ponedeljak 18. decembra, na svečanoj sednici Skupštine PKS, kompanijama i pojedincima koji su radom, angažovanjem i rezultatima pružili veliki doprinos razvoju srpske privrede. Dodeljeno je 41 priznanje u četiri kategorije - 11 jubilarnih nagrada, 16 privrednim društvima, 13 pojedincima i Nagrada za doprinos informisanju javnosti o poslovanju privrede i Komore.\nDobitnici Jubilarne nagrade PKS su: Koncern Bambi Požarevac, za pet decenija uspešnog poslovanja, Aerodrom Nikola Tesla Beograd i Poliester Grupa Priboj za 55 godina, EKO-LAB Padinska Skela i JKP Vodovod Zaječar za 60 godina, leskovačka kompanija Zdravlje Aktavis za 65 godina, Beogradski sajam za 80 godina uspešnog poslovanja.\nKompanija Pionir Beograd – Fabrika Subotica, ponela je jubilarno priznanje za vek uspešnog poslovanja, fabrika Crvenka za 105 godina, a subotička preduzeća JP Trans i Rotografika za 120, odnosno 150 godina.\n- Plan nam je da u sledećoj godini ostvarimo 50.000 direktnih kontakata sa privrednim subjektima i 650 000 indirektnih. Imamo ambiciozan plan aktivnosti zasnovan na novoj metodologiji rada sa članicama, sa jasno definisanim i merljivim ciljevima i zadacima - poručio je Čadež. Kako je istakao, fokus Komore biće na podizanju kapaciteta i jačanju uloge u procesima transformacije i digitalizacije srpske privrede, pozicioniranju privrede kao aktivnog učesnika u procesu pristupanja Evropskoj uniji, jačanju edukacije u privredi, podršci dualnom obrazovanju i učešće u kreiranju obrazovnih politika.


Petak , 2020-05-08 | 18:21:11\nFudbaleri Novog Pazara počeli su danas pripreme za nastavak takmičenja u Prvoj ligi Srbije, a trener Kenan Kolašinac ne može da računa na jednog prvotimca koji je na lečenju u pazarskoj kovid bolnici i na Ivana Pejakovića zbog zatvorene granice prema Crnoj Gori.\n"Imamo iza sebe kvalitetne zimske pripreme i dobru podlogu. Uradićemo aerobni test s ciljem da pronađemo balans i modul treninga, kako bi igrači spremno dočekali mečeve sa Dinamom i Radničkim 1923 kući, te gostovanja najvećim kandidatima za plasman u viši rang - Bačkoj i Metalcu", rekao je Kolašinac.\nKapiten Novog Pazara Enver Alivodić ocenio je da je dobra odluka o odigravanju još četiri kola do kraja prvenstva, bez plej-ofa i plej-auta, s obzirom na dugu pauzu izazvanu pandemijom koronavirusa i opasnost da razmaka između dve sezone gotovo i ne bude.\n"Imamo tri sedmice do nastavka lige. Najbitnije je da se igrači dobro spreme i da ne bude nekih povreda. Bez obzira što su mnogi od nas radili kući, to nije isto što i treniranje na terenu. Neće biti lako. Imali smo pripreme, ušli u prvenstvo i onda je usledila pauza. Ali, kako drugima, tako i nama", kazao je Alivodić.\nRukovodstvo Novopazarca izrazilo je želju da u Prvoj ligi Srbije bude odigrano svih 11 kola, ali u tom klubu naveli su da poštuju odluku Fudbalskog saveza Srbije i da će se prilagoditi novonastaloj situaciji.\n"Radićemo u dve grupe, uz poštovanje svih mera koje je propisala Vlade Srbije. Preduzeli smo neophodne mere predostrožnosti. Lokalna samouprava u navećoj meri i naš sponzor 'Ukras' zaslužni su što smo igračima isplatili ugovorne rate i plate", konstatovao je generalni sekretar Pazara Fikret Međedović.\nNovi Pazar će prvi meč posle pauze u šampionatu odigrati 30. maja, kada će u okviru 27. kola na Gradskom stadionu dočekati ekipu Dinama iz Vranja.


Poziv za učešće na Sajmu partnerstva – rok za prijavu 18. februar | odgovornoposlovanje.rs\nFOP FOP aktuelnosti Konkursi Održivi razvoj Partnerstvo Vesti\nPoziv za učešće na Sajmu partnerstva – rok za prijavu 18. februar\nBeograd, 5. februar 2020. godine – Forum za odgovorno poslovanje i Smart kolektiv pozivaju organizacije civilnog društva da se prijave za učešće na Sajmu partnerstva koji će biti održan od 8. do 12. marta 2021. godine.\nSajam partnerstva predstavlja priliku za povezivanje organizacija civilnog i poslovnog sektora sa ciljem njihovog boljeg upoznavanja, umrežavanja i ostvarivanja saradnje na konkretnim projektima i inicijativama. Ovogodišnji Sajam partnerstva nastoji da omogući međusobno povezivanje i ostvarivanje direktnih kontaktata organizacija koje su u potrazi za podrškom od strane poslovnog sektora i kompanija koje su u potrazi za partnerima na svojim programima angažovanja u zajednici i korporativne filantropije.\nPoziv je otvoren za sve organizacije, koje imaju predloge za saradnju u sledećim tematskim oblastima:\ninicijative za zdravije, čistije i zelenije društvo,\nsocijalno uključivanje i podrška socijalno ugroženima,\npodrška i osnaživanje žena,\npodrška i osnaživanje mladih kroz izgradnju veština i povećanje zapošljivosti.\nIz svake od navedenih oblasti, do 5 organizacija sa konkretnim predlozima za saradnju sa poslovnim sektorom dobiće prilliku za učešće na Sajmu partnerstva.\nOrganizacije koje budu odabrane za učešće na Sajmu partnerstva imaće priliku da:\npredstave svoje aktivnosti i direktno predlože saradnju predstavnicima kompanija;\nunaprede svoj pristup saradnji sa poslovnom sektoru kroz pripremnu radionicu i direktnu povratnu informaciju od zaposlenih koji se bave programima korporativne filantropije u kompanijama članicama Foruma za odgovorno poslovanje;\nostvare potencijalnu novčanu, robnu ili podršku volontera za realizaciju svojih aktivnosti;\nupoznaju javnost sa svojom organizacijom, društvenim problemima i ciljevima za koje se zalažu;\ndodatno se povežu sa drugim organizacijama i kompanijama koje dele iste vrednosti.\nPri odabiru učesnika vrednovaće se prethodno iskustvo/ostvareni rezultati u radu sa ciiljnom grupom/temom, jasnoća pri formuisanju predloga, potencijal za razvoj saradnje i inovativnost predloga. Pored predloga koji se odnose na novčanu podršku, ovim putem podstičemo organizacije da primenjujući inovativne pristupe, u svoje predloge za saradnju uključe i druge potencijalne potrebe za podrškom kao što su prilike za uključivanje zaposlenih i korišćenje drugih resursa kompanija.\nRok za prijavu za učešće je četvrtak, 18. februar 2021. godine.\nPrijava se vrši popunjavanjem formulara koji se nalazi na sledećem linku: >>PRIJAVNI FORMULAR<<\nZa sva dodatna pitanja, možete nas kontaktirati putem mejla kancelarije Foruma za odgovorno poslovanje: kancelarija@odgovornoposlovanje.rs.\nSajam partnerstva organizuje se u okviru Projekta za unapređenje okvira za davanje koji finansira USAID, a realizuje Koalicija za dobročinstvo koju predvodi Fondacija Ana i Vlade Divac, a dodatno čine Trag Fondacija, Smart kolektiv, Catalyst Balkans, Forum za odgovorno poslovanje, Srpski filantropski forum i Privredna komora Srbije.\nČlanice Foruma za odgovorno poslovanje su: Atlantic grupa, Bambi, Banca Intesa, B92, Coca-Cola HBC Srbija, CRH, Delhaize Srbija, Deloitte, Delta Holding, Direct Media, Erste Bank, Eurobank, Gecić law, GSK, IKEA Srbija, Lidl Srbija, Manpower Group, NIN, Nordeus, Represent Communications, OTP Banka, Telekom Srbija, Telenor, TITAN Cementara Kosjerić, UniCredit Bank, Victoria Group, Vip mobile, Vojvođanska banka.\nSupernova pametna klupa za osnovce


source.ba | Viječnik NiP-a sa najviše glasova u Novom Sarajevu suspendovan iz stranke: Mi onoga sa najviše glasova nabijemo nogom!\nViječnik NiP-a sa najviše glasova u Novom Sarajevu suspendovan iz stranke: Mi onoga sa najviše glasova nabijemo nogom!\nNešto više od mjesec je prošlo od održavanja Lokalnih izbora u Bosni i Hercegovini.\nU stranci Narod i pravda (NiP), koja je u Kantonu Sarajevo druga po ukupnom broju osvojenih glasova i mandata u općinskim vijećima, dešavaju se u najmanju ruku čudne stvari.\nNa fotografiji, naime, nema fotografije Srđana Srdića, aktuelnog općinskog i gradskog vijećnika koji je osvojio uvjerljivo najveći broj glasova od svih kandidata NiP-a u Novom Sarajevu. Srdić je sa osvojenih 1.959 glasova sa 22. pozicije na listi stigao na prvo mjesto, prenio je Faktor.\nOvu vijest na svom FB profilu objavio Adis Pljevljak još jedan vijećnik NiP-a uz natpis:\n"Mi onoga sa najviše glasova nabijemo nogom, a ne prikrivano njegove lopovluke i malverzacije koje je radio u toku izbora. Klošaru Srđan Srdić", napisao je u svojoj objavi Pljevljak.\nKontaktirali smo Pljevljaka, koji je odbio davati izjave za naš portal, uz obrazloženje da on ne želi davati izjave o pomenutom slučaju, te da takve stvari on prepušta stranci, dok je Srđan Srdić našem novinaru kazao da je i dalje član Nip-a i da čeka zvaničan stav stranke.\nKontaktirali smo centralu ove stranke, ali su nam kazali da smo na pogrešnoj adresi.\nIz pouzdanih izvora koje imamo u ovoj stranci dobili smo informaciju da je Srdić suspendovan već duži period, tačnije odmah nakon lokalnih izbora.\n"Na dan izbora, Srdić je imao određena zakonska kršenja, koja sada preispituju nadležne institucije. Od tog trenutka on je suspendovan. Nakon toga je formirana disciplinska komisija i proveden diciplinski postupak protiv njega i donešena odluka o njegovom isljučenju. Na ovu odluku on je uložio žalbu predsjedništvu stranke. Procedura je pri kraju da se to razriješi", rekao nam je naš izvor.\nPokušali smo doći do Elmedina Konakovića kako bi čuli njegov stav, ali predsjednik stranke nije odgovarao na naše brojne pozive.


Bankar.rs istražuje: Evo koliko je EU investirala ali i donirala u Srbiji u poslednjih 10 godina – Bankar.rs\nHome/ANALIZE/Bankar.rs istražuje: Evo koliko je EU investirala ali i donirala u Srbiji u poslednjih 10 godina\nBankar.rs istražuje: Evo koliko je EU investirala ali i donirala u Srbiji u poslednjih 10 godina\nEvropska unija je ubedljivo najveći investitor u Srbiji, trgovinski partner i donator. U proteklih 10 godina kumulativne strane direktne investicije EU u Srbiju iznosile su čak 15,4 milijarde evra. Istovremeno, trgovinska razmena između EU i Srbije čini 62 odsto ukupne trgovine Srbije.\nKada su u pitanju donacije, i tu je EU ubedljivo na prvom mestu sa više od 3 milijarde evra bespovratne pomoći u Srbiji kroz najrazličitije projekte od 2001. i taj trend raste.\n“EU trenutno donira Srbiji oko 300 miliona evra godišnje – to je novac koji Srbija nikada neće morati da vrati. Dok je Evropska unija generalno najveći pružalac pomoći na svetu, sama Srbija je u stvari među prve 3 zemlje koje dobijaju najviše finansijske pomoći od EU. Taj budžet se realizuje potpuno transparentno i može da se prati na veb-sajtovima Evropske unije”, navode za Bankar.rs u Kancelariji EU u Srbiji.\nFinansijsku pomoć EU, kažu, čine programi koji se realizuju zajedno sa Srbijom.\n“Pored dobro definisanih prioriteta, one zajedno odlučuju gde i kako da ih ostvare, kako bi Srbija postala prosperitetnija, održivija, pravednija, bezbednija i više demokratska i tako spremna da se pridruži Uniji. Glavni sektori finansijske podrške su obrazovanje, poljoprivreda, lokalni razvoj, istraživanje i inovacije, životna sredina, transport, energetika, javna uprava, pravosuđe i vladavina prava, kao i zdravstvo”, rekli su za naš portal u Kancelariji EU.\nSamo u zdravstvenom sektoru, ono što je EU uradila za Srbiju u prethodnih 20 godina je od fundamentalnog značaja za funkcioniosanje sistema koji danas postoji. Naime, EU je donirala više od 200 miliona evra i dala kredite u iznosu od 250 miliona drugima da bi sistem zdravstvene zaštite u Srbiji učinili jačim.\n“To je osnova koja će pomoći Srbiji da prevaziđe virus COVID-19. EU je opremila bolnice, laboratorije, institute za javno zdravlje i zavode za transfuziju krvi i obezbedila 252 ambulantna vozila za zdravstvene centre širom Srbije, od kojih je 122 isporučeno sa ventilatorima/respiratorima, koji su krucijalni za borbu protiv virusa COVID-19. EU je samo za taj projekat donirala 8,7 miliona evra“, navode u kancelariji EU.\nDodaju i da je EU pomogla čitavu mrežu zdravstvene zaštite u Srbiji: kroz Evropsku investicionu banku – Banku EU –sredstva u iznosu od 250 miliona evra su iskorišćena za rekonstrukciju i izgradnju 20 velikih bolnica u celoj Srbiji, uključujući Institut Torlak, koji je sada u fokusu borbe protiv koronavirusa.\n“Samo prošle godine su završeni izgradnja nove zgrade i renoviranje i proširenje Kliničkog centra Niš. To obuhvata radove na postojećim objektima, nove blokove, dvorišta i parking mesta. Rekonstruisano je ukupno 45.000m2, a taj značajan univerzitetski centar najvišeg nivoa zdravstvene zaštitedobio je 600 bolničkih kreveta, od kojih 38 za intenzivnu negu, a 42 za poluintenzivnu negu.\nDanas u tom objektu 2,5 miliona građana Srbije mogu da dobiju najkvalitetniju zdravstvenu zaštitu i negu, a to obuhvata i složene hirurške zahvate, jer se u njemu nalazi 17 najmodernijih operacionih sala. EIB je finansirala izgradnju sa 34 miliona evra, dok je iz budžeta Republike Srbije opredeljeno 16 miliona evra za nabavku opreme. Zahvaljujući pomoći EU, milioni građana Srbije i u drugim gradovima imaju bolju i moderniju zdravstvenu zaštitu”, kažu za Bankar.rs.\nManje zajednice takođe su imale koristi od EU pomoći za razvoj njihovih sistema zdravstvene zaštite, na primer donacija od više od 4,6 miliona evra omogućila je medicinskim centrila u devet opština da dobiju opremu za bolju zdravstvenu zaštitu i negu, posebno za najosetljivije grupe – žene, decu, osobe sa mentalnim ili fizičkim invaliditetom, itd.\nEU podržava i izgradnju Centra za hemodijalizu koji će koristiti ne samo stanovništvo te opštine, već i stanovništvo Medveđe i Bojnika.\nSamo u martu 2020. godine Evropska komisija ponudila je Srbiji paket od 93 miliona evra za borbu protiv COVID-19, a dodatni deo od 290 miliona evra je ponuđen zapadnom Balkanu.\nEvropska unija pruža i podršku osetljivim grupama, poput Romske zajednice, te je do sada izdvojeno 100.000 evra za romska naselja u 4 grada u Srbiji (Beograd, Niš, Subotica, Valjevo), dok je za žene u zabačenim mestima izdvojeno 100.000 evra za pomoć u 50 opština, a za tranzitne centre za migrante je dato 600.000 evra za ćebad, šatore, dušeke, jastuke, veš, posteljinu, grejalice na gas, sklopive stolove, itd\nZa kratkoročne i srednjoročne mere je Srbiji donirano 78 miliona evra, i to za podršku radnim mestima i malim i srednjim preduzećima, a o tome kako će se opredeliti sredstva razgovaraće se sa vlastima u Srbiji.\n“Generalno, EU je uvek pružala hitnu pomoć Srbiji u teškim vremenima. Tako je nakon poplava 2014. godine, EU donirala Srbiji 170 miliona evra za spašavanje života, obnovu kuća, škola i farmi, rekonstrukciju puteva i nasipa, kako bi sistem postao bezbedan za budućnost.\nIsto je i sa migrantskom krizom koja je izbila 2015. godine. EU je donirala Srbiji preko 100 miliona evra za upravljanje vanrednim situacijama, za pripremu policije i graničnih stražara, za stvaranje sistema za azil i repatrijaciju. A EU je takođe donela 230 miliona evra kako bi pomogla izgradnja novih domova za 3.500 raseljenih srpskih porodica, u okviru Regionalnog Programu stanovanja”, naveli su u Kancelariji EU.\nEU mehanizam solidarnosti takodje dostupan Srbiji.\n“Kada je u Evropi izbila kriza COVID-19, EU je pokrenula i uspostavila mehanizme solidarnosti za Evropu da se zajedno bave krizom, a ne pojedinačno. Ovi mehanizmi su takođe otvoreni i za Srbiju i uključuju između ostalog i sledeće: Srbija je deo Mehanizma civilne zaštite EU koji je Srbiji hitno pružio pomoć, direktna podrška država članica EU (Slovenija, Irska, Austrija) već je stigla u tranzitne centre (ćebad, šatori, kreveti, grejači itd.). Putem mehanizma civilne zaštite EU vraćeno je 40 državljana Srbije iz celog sveta (u više od 15 letova). Ovo se nadovezuje na konzularnu repatrijaciju organizovanu u odličnoj koordinaciji između EU, država članica EU i Srbije. Preko 2000 državljana Srbije vraćeno je avionima ili autobusima koje su organizovale države članice EU. Sama Srbija je u velikoj meri doprinela naporima jer nije samo organizovala i finansirala repatrijaciju državljana Srbije u Srbiju, već je organizovala i finansirala repatrijaciju preko 550 državljana EU u zemlju porekla”, navode u Kancelariji.\nPodsećaju i da je Srbija uključena u Evropski fond solidarnosti i ispunjava uslove za dobijanje dodatne pomoći koja će se precizno metodologijom deliti između najugroženijih zemalja Evropske unije. Ovaj fond postoji kao dodatak napora za zenlju da se pokrije deo troškova nastalih za pružanje pomoći stanovništvu protiv COVID 19 i / ili za mere preduzete za sprečavanje širenja.\nPodsećaju i da su Srbija i zapadni Balkan uključeni i u mehanizme „zelenih traka“ (Green lanes) koje je Evropska unija uspostavila da obezbedi brze prelazne granice na unutrašnjim i spoljnim granicama EU i zapadnog Balkana za osnovne proizvode kao što su lekovi i hrana. 22. aprila objavljeno je da je prvog dana pod tim režimom 1.912 kamiona prešlo Zelene koridore na Zapadnom Balkanu. Od toga, 21% je prevozilo osnovne proizvode sa prvenstvom prelaska.\nDonacije EU Investicije Srbija\nPregled poslovanja građevinskog sektora Crne Gore: Broj novih projekata u padu, Bemax i Zetagradnja zaradili duplo više od ostatka sektora


Detonacija na Novom Beogradu uznemirila građane\nDetonacija koja se začula oko ponoći nedaleko od "Arene" uznemirila je stanovnike Novog Beograda. Međutim, u hitnim službama "Blicu" je rečeno da nije bilo primljenih poziva u vezi sa bilo kakvom eksplozijom.\nZa sada još nije poznato šta je moglo da izazove navodnu eksploziju, kao ni gde se ona tačno dogodila, a pojedini sugrađani ne isključuju ni mogućnost da je u pitanju snimanje nekog filma.\n"ZELENI PAUK" U AKCIJI Uklonjeno 15 vozila u okolini "Arene"\nRADOVI KOD PETLJE ARENA Putari sutra zatvaraju preticajnu traku na autoputu\nZamenik gradonačelnika Beograda Goran Vesić najavio je izradu urbanističkog plana za postrojenje za preradu otpadnih voda u Ostružnici i dodao da će, osim te, u Beogradu biti izgrađene još četiri fabrike za preradu otpadnih voda.\nGradski sekretar za obrazovanje i dečju zaštitu Slavko Gak i predsednik opštine Palilula Aleksandar Jovičić obišli su danas vrtić "Lastavica" u Padinskoj skeli gde se juče popodne, tokom poslednjih obilnih padavina, izlila kanalizacija u dvorište, zbog čega su deca danas izmeštena u obližnji vrtić "Vesna".


Ministar Bukvarević: Sraman čin zabrane odavanja počasti nevino ubijenim žrtvama | Aktuelno.ba\nMinistar Bukvarević: Sraman čin zabrane odavanja počasti nevino ubijenim žrtvama\nFederalno ministarstvo za pitanja boraca i invalida odbrambeno-oslobodilačkog rata na čelu sa resornim ministrom Salkom Bukvarevićem najoštrije osuđuje još jedan pokušaj poniženja žrtava i preživjelih Bošnjaka Podrinja koji se očituje u zabrani Udruženju Prve slavne 111. Viteške brigade Armije R BiH obilježavanje zločina i odavanje počasti nevino ubijenim žrtvama.\nNaime, policijske stanice Višegrad i Foča su na ovaj način još jednom dokazale da u ovom dijelu naše domovine vlasti ne žele suživost i pomirenje nego suprotno, žele nastaviti negiranje zločina i onemogućiti žrtvama da na dostojanstven način obilježavanjem ublaže tugu i bol za najmilijima te da na civilizacijski način porodice posjete mjesto stradanja svojim najmilijih.\nEvidentan je politički trenutak u kojem se na sve načine pokušava omalovažiti žrtva koju je bošnjački narod podnio kako bi se odbranio od agresora i kako bi odbranio svoja ognjišta, ali zabrinjavaju činjenice da ovakvi pokušaji dolaze od zvaničnih institucija izvan i unutar naše države. “Evidentno je i negiranje sudskih presuda ali tome se mora stati u kraj i ovim putem pozivam sve institucije preduzmu raspoložive mjere kako bi se odgovorilo na ovakve udarce prema časnim braniocima kojima je onemogućeno odavanje počasti” kazao je ministar Bukvarević.\nS tim u vezi Federalno ministarstvo stoji na raspolaganju svim braniocima u smislu podrške u obilježavanju stradanja nevinih žrtava i odavanja počasti na bilo kom dijelu Bosne i Hercegovine, jer je naša trajna obaveza obilježavanje značajnih datuma iz perioda herojske i časne odbrane od agresora. “To je amanet koji su nam ostavili šehidi i poginuli borci i nikada nećemo dozvoliti da se zaboravi istina o genocidu, stradanju i svim zločinima nad nevinim stanovništom Podrinja ali i čitave Bosne i Hercegovine” zaključuje ministar Bukvarević.


Održana Nacionalna konferencija „Besplatna pravna pomoć u Crnoj Gori“ - Centar za monitoring i istraživanje (CeMI)\nCentar za monitoring i istraživanje CeMI organizovao je 30. juna, 2014. godine, Nacionalnu konferenciju „Besplatna pravna pomoć u Crnoj Gori“ na kojoj su predstavljeni Izvještaj o besplatnoj pravnoj pomoći i Studija o sistemu besplatne pravne pomoći u Crnoj Gori. Ova konferencija realizovana je u okviru projekta „Besplatna pravna pomoć marginalizovanim društvenim grupama“, koji CeMI realizuje uz finansijsku podršku Delegacije Evropske Unije u Crnoj Gori.\nCilj projekta je poboljšanje pristupa i jednak tretman na području ljudskih prava najugroženijih socijalnih grupa, kroz promociju i evaluaciju učinaka u primjeni novog Zakona o besplatnoj pravnoj pomoći, a Studija i Izvještaj jedan su od njegovih rezultata.\nU prethodnom dvogodišnjem perodu država je uložila značajne napore na obezbjeđivanju stvarnog i efikasnog pristupa sudovima, putem uvođenja instituta besplatne pravne pomoći. Uspostavljanje sistema besplatne pravne pomoći u Crnoj Gori jedan je od dobrih primjera institucionalnog djelovanja u određenoj oblasti jer se dosadašnji učinci mogu ocijeniti pozitivnom ocjenom. Međutim, i pored toga, funkcionisanje sistema je sa sobom donijelo i određene probleme u pogledu primjene Zakona i funkcionisanja postojećeg sistema besplatne pravne pomoći, smatra CeMI.\nCeMI predlaže preporuke za unaprijeđenje zakonodavnog i institucionalnog okvira u oblasti besplatne pravne pomoći:\n1. Treba razmotriti mogućnost da se Zakonom o besplatnoj pravnoj pomoći obuhvati veći broj subjekata ovlašćenih za pružanje besplatne pravne pomoći. U tom dijelu, neophodno je da kao ovlašćeni pružaoci besplatne pravne pomoći, pored advokata i službi za besplatnu pravnu pomoć, budu prepoznati: nevladine organizacije koje se bave ljudskim pravima, sindikati, političke partije, univerzitetske pravne klinike i drugi subjekti koji imaju potrebno kvalifikovano pravničko znanje i iskustvo, a koji inače već duži period pružaju pravnu pomoć i imaju zavidno iskustvo iz ove oblasti;\n2. Zakon o besplatnoj pravnoj pomoći mora prepoznati nevladine organizacije koje se od uspostavljanja sistema besplatne pravne pomoći u Crnoj Gori bave pružanjem pravne pomoći i zaštitom ljuskih prava i interesa različitih socijalnih kategorija. Kao prioritet nameće se precizno zakonsko definisanje oblika pravne pomoći koje nevladine organizacije mogu pružati, uspostavljanje kriterijuma za nevladine organizacije koje će biti ovlašćene da pružaju besplatnu pravnu pomoć, kao i uspostavljanje Registra nevladinih organiazacija koje su pružaoci pravne pomoći;\n3. Zakon o besplatnoj pravnoj pomoći mora prepoznati nevladine organizacije koje se od uspostavljanja sistema besplatne pravne pomoći u Crnoj Gori bave pružanjem pravne pomoći i zaštitom ljuskih prava i interesa različitih socijalnih kategorija. Kao prioritet nameće se precizno zakonsko definisanje oblika pravne pomoći koje nevladine organizacije mogu pružati, uspostavljanje kriterijuma za nevladine organizacije koje će biti ovlašćene da pružaju besplatnu pravnu pomoć, kao i uspostavljanje Registra nevladinih organizacija koje su pružaoci pravne pomoći. Neophodno je ponovo napomenuti da bi davanje statusa ovlašćenog subjekta za pružanje pravne pomoći nevladinim organizacijama i drugim organizacijama civilnog društa, potencijalno moglo uticati i na rasterećenje sudova jer bi lica, kroz stručno savjetovanje, mogla biti poučena o prevazilaženju pravnih problema u vansudskim procedurama;\n4. U cilju preciznijeg regulisanja pružanja pravne pomoći od strane svih subjekata kojima bi trebalo da bude omogućeno pružanje besplatne pravne pomoći, neophodno je urediti koje oblike besplatne pravne pomoći mogu pružati lica ovlašćena za pružanje besplatne pravne pomoći. U tom kontekstu, upućujemo na rješenje sadržano u Nacrtu zakona o besplatnoj pravnoj pomoći Republike Srbije, shodno kome je napravljena distinkcija između oblika pravne pomoći koje mogu pružati određena ovlašćena lica, odnosno subjekti za pružanje besplatne pravne pomoći. Shodno tom rješenju, primarnu pravnu pomoć mogu pružati advokati, javni bilježnici, medijatori, službe pravne pomoći obrazovane u jedinicama lokalne samouprave, centrima za socijalni rad i drugim organima javne vlasti kao i nevladina udruženja i pravne klinike. Sa druge strane, sekundarnu pravnu pomoć, shodno ovom rješenju, mogu pružati advokati, javni bilježnici, medijatori, predstavnici službe pravne pomoći obrazovane u jedinicima lokalne samouprave, predstavnici udruženja i pravnih klinika u postupku pred državnim organom uprave ili organizacijom kojoj je povjereno vršenje javnih ovčašćenja, predstavnici udruženja u slučaju u kojem imaju samostalno pravo na podnošenje tužbe zbog povrede prava i sloboda drugih osoba, u skladu s odredbama posebnih zakona, predstavnici udruženja koja mogu imati položaj umješača u sporu u kojem se odlučuje o pravu, slobodi ili interesu zasnovanom na zakonu člana udruženja, u skladu s odredbama posebnih zakona. Takođe, i Zakon o besplatnoj pravnoj pomoći Hrvatske sadrži rješenje shodno kome je napravljeno razgraničenje između pojedinih oblika besplatne pravne pomoći koje mogu pružati određeni subjekti, ovlašćeni za pružanje besplatne pravne pomoći. Shodno tom rješenju, primarnu pravnu pomoć pružaju službe, ovlašćena udruženja i pravne klinike, dok sekundarnu pravnu pomoć pružaju advokati;\n5. Zakonom na neposredan način treba propisati da pravo na besplatnu pravnu pomoć pripada licima kojima se to pravo garantuje odredbama Haške Konvencije o građanskopravnim aspektima međunarodne otmice djece i Konvencije o ostvarivanju alimentacionih zahtjeva u inostranstvu. Takođe, žrtve mučenja, torture i žrtve diskriminacije treba da budu prepoznate u Zakonu kao prioritetni korisnici prava na besplatnu pravnu pomoć;\n6. Žrtve svih oblika nasilja u porodici koje prepoznaje Zakon o zaštiti od nasilja u porodici treba da budu prepoznate kao prioritetni korisnici besplatne pravne pomoći u smislu Zakona o besplatnoj pravnoj pomoći;\n7. Neophodno je u narednom periodu obezbijediti tehničke uslove za nesmetan pristup informacijama u posjedu drugih institucija službenicima koji rade u Kancelarijama za besplatnu pravnu pomoć, koje su od značaja za utvrđivanje imovnog stanja podnosioca zahtjeva. Uspostavljanje baze podataka koja će uvezati podatke sudova sa podacima nadležnih državnih institucija (u prvom redu Uprave za nekretnine, Centralne depozitarne agencije i Poreske uprave) doprinijelo bi unaprijeđenju efikasnosti rada Kancelarija za besplatnu pravnu pomoć i stvorilo uslove za poštovanje rokova za donošenje odluka po zahtjevima za dodjelu besplatne pravne pomoći;\n8. Neophodno je preispitati modele postepene izgradnje sistema pružanja besplatne pravne pomoći građanima u upravnim postupcima. Za početak, neophodono je razviti mehanizme pružanja pravne pomoći građanima u kojima se odlučuje o zaštiti ili ostvarenju prava u oblasti npr. socijalne i zdravstvene zaštite, penzijskog osiguranja i sl;\n9. Advokatska komora treba da pristupi revidiranju spiska advokata koji će pružati besplatnu pravnu pomoć i da spisak bazira prvenstveno na advokatima koji su u dosadašnjem periodu primjene Zakona više puta pružali besplatnu pravnu pomoć;\n10. Jedan od nedostataka uočenih u funkcionisanju sistema besplatne pravne pomoći je i neadekvatan pristup Kancelarijama za besplatnu pravnu pomoć licima sa invaliditetom. Stoga je u narednom periodu neophodno stvoriti uslove za pristupačnost kancelarija za besplatnu pravnu pomoć licima sa invaliditetom;\nCemi smatra da je neophodno u narednom periodu intezivirati aktivnosti na promociji sistema besplatne pravne pomoći.\nKonferenciji, koja je održana na Žabljaku, prisustvovali su službenici za besplatnu pravnu pomoć iz osnovnih sudova u Crnoj Gori, predstavnici Ministarstva pravde, predstavnici nevladinih organizacija i advokati koji su bili angažovani u okviru projekta.\nIzvještaj o besplatnoj pravnoj pomoći\nStudija: Besplatna pravna pomoć u Crnoj Gori\nBrif: Besplatna pravna pomoć u Crnoj Gori


Saslušanje o slučaju "prisluškivanje": Konjević i Ivanović izlaze pred poslanike\nOsvježeno 25. februar/veljača, 2013.\nDogađaji u prethodnih nekoliko nedjelja u Crnoj Gori govore negativno o bezbjednosnoj stabilnosti u zemlji, zbog čega je Skupštinski odbor za bezbjednost konsenzusom odlučio da obavi kontrolno saslušanje ministra unutrašnjih poslova i specijalnog tužioca za organizovani kriminal i da odbor posjeti policijsku službu koja se bavi prisluškivanjem zbog sumnji da je tokom prošle godine prisluškivala novinare i opozicione lidere.\nPovodom informacija i da je policijski odsjek za posebne provjere nezakonito prisluškivao novinare i političke lidere opozicije, odbor za bezbjednost i odbranu je odlučio da sasluša ministra unutrašnjih poslova, specijalnog tužioca Raška Konjevića i specijalnog tužioca za organizovani kriminal Đurđinu Ivanović i da članovi odbora posjete odsjek koji se bavi tajnim prismotrom za koji se sumnja da je radio protivno zakonu.\n"Ko je tražio i da li je tražio da se primijene mjere tajnog nadzora, da li je to odobreno i da li je bilo zloupotreba, što je centralno pitanje i to je suština Zakona o parlamentarnom nadzoru. Prisluškujući i prateći ove ljude pobočno su praćeni mnogi u Crnoj Gori NVO, mediji i intelektualci i, zašto ne reći – opozicioni političari", kazao je član odbora iz Demokratskog fronta Predrag Bulatović.\nPodsjetimo, ovih dana je objavljena informacija da unutrašnja kontrola MUP-a istažuje da li je bilo nelegalnog prisluškivanja novinara i političkih ličnosti iz opozicije. Kako su objavili dnevni listovi Vijesti i Dan pozivajući se na sopstvene izvore, da su tokom prošle godine nezakonito prisluškivani urednici dnevnog lista Dan Nikola Marković i Mitar Rakčević i novinar Dražen Živković dok su bili u telefonskoj komunikaciji sa Andrijom Mandićem, Nebojšom Medojevićem, Predragom Bulatovićem, Vanjom Ćalović, Željkom Ivanovićem, Miodragom Perovićem i drugima. Povod su bile afere “listing” i Telekom, objavljivanja tajnih dokumenata iz slučaja narkobosa Darka Šarića, te da se tada tražio izvor informacija.\nNebojša Medojević iz Demokratskog fronta je ukazao na mogućnost da se politički sukobi u vladajućoj koaliciji prelivaju na institucije bezbjednosnog sektora.\n"Dešavanja u sektoru bezbjednosti u Crnoj Gori nijesu redovna, ugrožen je integritet bezbjednosnog sektora i bezbjednosnog sistema i po nama iz Demokratskog fronta postoji jedna vrlo uočljiva tendencija da se određeni politički problemi ili interesni sukobi u vlasti prenose na određene djelove bezbjednosnog sistema što samo po sebi predstavlja ozbiljan izazov", navodi Medojević.\nVladajuća koalicija je prihvatila inicijativu opozicije o kontrolnom saslušanju, s tim što je Borislav Banović iz SDP-a odbacio tezu da su politiki sukobi uzrok mogućih nelegalnih radnji u institucijama bezbjednosti.\n"Na taj način što sve politizujemo čini mi se da fokus sa važne stvari da je snažan kriminal u ovoj zemlji, da ga ima na različitim mjestima, prebacujemo na politiku i na borbe ko će sada biti značajniji političar u vrhu države. Takođe mislim da time samo pokazujemo da ne obraćamo pažnju na kriminal onoliko koliko bi trebalo", ocjenjuje Banović.\nDemokratska partija socijalista je za kontrolno saslušanje i sprovođenje svih mehanizama koji omogućavaju da institucije legalno rade. Obrad Mišo Stanišić je ipak naglasio da su institucije u slučaju mogućeg prisluškivanja novinara bile efikasne.\n"Kada je u pitanju primjenjivanje mjera tajnog nadzora nad određenim urednicima i novinarima lista "Dan", ja mislim da se tu zaista efikasno djelovalo, da je postavljeni vršilac dužnosti direktora Uprave policije sjutradan smijenio tog čovjeka koji je radio na tim poslovima. Ja mislim da nema ništa efikasnije od toga, da treba prepustiti Unutrašnjoj kontroli MUP-a da odradi svoj posao", rekao je Stanišić.\nDa li će predstojeće kontrolno saslušanje čelnika bezbjednosnih institucija pomoći da se nova afera do kraja rasvijetli, pitali smo zamjenika glavnog urednika lista "Dan" Nikolu Markovića čiji su razgovori nelegalno prisluškivani. On kaže da parlamentarna procedura ne može odmoći rasvjetljavanju, ali istovremeno ne vjeruje državnom tužilaštvu.\n"Vjerujem da to može biti dodatni pritisak, prije svega na novu ekipu u MUP-u i Upravi policije da pokušaju da rasvijetle ovaj slučaj. Što se tiče tužilaštva tu sam veliki skeptik, jer mislim da profesionalni standardi kao i loša najmera koju godinama iskatuje vrh tužilaštva prema redkaciji Dana neće dovesti do toga da oni bilo šta učine. Uostalom, čitava afera se i dogodila tako što je, koliko je nama poznato tužilaštvo izdavalo nezakonite naloge za naše prisluškivanje. Vjerujem da nakon afere snimak niko zdravomisleći u Crnoj Gori više ne vjeruje tome da nas u redakciji Dana ne prisluškuju", rekao je Marković.


CRTA :Metodologija za praćenje izbornog dana - CRTA\nIzbori 2017 Vesti Vesti 2017 / 29.03.2017.\nCRTA posmatračka misija “Građani na straži” će praćenje izbornog dana na predsedničkim izborima u Srbiji 2. aprila 2017. godine zasnivati na statističkim principima koristeći metodologiju Paralelnog prebrojavanja glasova (PPG). PPG metodologija predstavlja najefikasniji metod za sistematsko prikupljanje informacija i omogućava civilnom društvu da proceni kvalitet procesa tokom izbornog dana i utvrdi pouzdanost zvaničnih izbornih rezultata koje objavljuje izborna administracija.\nZbog toga, PPG podrazumeva neprekidno prisustvo posmatrača na slučajno izabranim biračkim mestima, od trenutka otvaranja biračkog mesta do izrade zapisnika o rezultatima glasanja i brzo slanje informacija tokom dana putem SMS poruka. Prikupljene informacije će se odnositi na kvalitet procesa ali i na kvantitativne indikatore glasanja, kao što su izlaznost i rezultati glasanja. Rezultati svakog posmatranja unosiće se u posebnu bazu podataka koja omogućava da se na jednostavan način obrade i analiziraju podaci.\nPPG omogućava nezavisnu procenu zvaničnih rezultata, i utvrđuje izborne rezultate i izlazanost birača uz statističku grešku, koja je standardna posledica uzorkovanja. Prema osnovnim statističkim principima, u slučaju regularno sprovedenih izbora, izborni rezultati i izlaznost koje objavljeni izborna administracija ne bi trebalo u velikoj meri da se razlikuju od rezultata dobijenih na osnovu PPG koju koristi CRTA posmatračka misija “Građani na straži” i moraju biti unutar statističke greške koja će biti poznata samo nakon što su podaci prikupljeni. CRTA posmatračka misija “Građani na straži” će statističku grešku podataka računati sa nivoom pouzdanosti od 95%, što je veoma visok nivo pouzdanosti i prihvaćen je od strane statističara širom sveta kao standard.\nPPG metodom, na osnovu izlaznosti i rezultata glasanja sa uzorkovanih biračkih mesta se izračunava procenat izlaznosti i procenat glasova koje su partije učesnice izbornog procesa osvojile na nivou države. Anketama o izlaznosti i rezultatima izbora biračima se postavlja pitanje za koga su glasali. Birači imaju mogućnost da ne odgovore ili da daju netačne informacije o tome za koga su glasali ili za koga će glasati. Ankete o izlaznosti daju samo okvirne procene izbornih rezultata.\nStatističko posmatranje izbora kroz PPG je široko prihvaćen metod za posmatranje izbora. Prvi put koristili su ga domaći posmatrači na Filipinima, a zatim i u drugim zemljama: Hrvatska, Crna Gora, Makedonija, Gruzija, Kirgistan, Ukrajina, Gana, i Zimbabve. Tokom vanrednih parlamentranih izbora u Srbiji 2016. godinu ovu metodu je koristila CRTA posmatračka misija “Građani na straži”.\n Uzorak ne uključuje biračka mesta na teritoriji Autonomne pokrajine Kosovo i Metohija kao ni biračka mesta u inostranstvu


Potvrđena optužnica protiv Dragana Crnogorca - Klix.ba\nBiH Potvrđena optužnica protiv Dragana Crnogorca\nPotvrđena optužnica protiv Dragana Crnogorca\n3.12.2010. u 10:49\nSud BiH potvrdio je optužnicu protiv Dragana Crnogorca, bivšeg pripadnika Centra za obuku Jahorina, koji se tereti za zločine protiv čovječnosti počinjene u Srebrenici,javlja BIRN - Justice Report.\nCrnogorac, pripadnik Prve čete Centra za obuku Jahorina Specijalne brigade policije (SBP) Ministarstva unutrašnjih poslova (MUP) Republike Srpske (RS), se tereti da je 12. jula 1995. godine, u naselju Budak blizu Potočara učestvovao u pretresu bošnjačkih kuća s ciljem sakupljanja stanovništva i odvođenja u bazu UN-a u Potočarima.\nU optužnici se dalje navodi da je Crnogorac 13. jula 1995. godine sudjelovao u zarobljavanju više hiljada muškaraca Bošnjaka, te da je iste večeri sam strijeljao od pet do sedam zarobljenih muškaraca.\nPripadnici Državne agencije za istrage i zaštitu (SIPA) uhapsili su Crnogorca 15. novembra 2010. godine na području Banje Luke nakon čega mu je određen jednomjesečni pritvor.\nPred Sudom BiH za učešće u genocidu u Srebrenici u toku je suđenje Dušku Jeviću, Mendeljevu Đuriću, Goranu Markoviću i Neđi Ikoniću, bivšim pripadnicima Centra za obuku na Jahorini, dok je u septembru 2010. godine Milivoje Ćirković, također pripadnik iste jedinice, priznao krivicu nakon čega je osuđen na pet godina zatvora.\nKrajem decembra ove godine pred Sudom BiH počet će suđenje Draganu Neškoviću i Zoranu Iliću, pripadnicima istog Centra za obuku na Jahorini, a koji su optuženi za učestvovanje u zarobljavanju i ubistvima muškaraca u julu 1995. godine.


Pozivaju se svi zainteresovani, prvenstveno povratnici iz Nemačke i drugih zemalja Zapadne Evrope, prioritetno sa teritorije Sremske...\nObeležen Međunarodni dan obrazovanja u Prihvatnom centru Sombor\nU susretu Međunarodnom danu obrazovanja koji se obeležava 24-og januara, edukatorka angažovana na projektu Osnaživanje žena i dece izbeglica, u Prihvatnom centru Sombor sa decom je realizovala različite edukativne aktivnosti.\nEHO javni poziv za građevinsku podršku u 2022 godini povratnicima i dr. ugroženim grupama na teritoriji Grada Sremske Mitrovice, Opštine Ruma i Opštine Pećinci\nPozivaju se svi zainteresovani, prvenstveno povratnici iz Nemačke i drugih zemalja Zapadne Evrope, sa teritorije Sremske Mitrovice, Rume i Pećinaca...\nNovogodišnje radosti za decu u prihvatnim centrima Šid i Sombor\nPovodom predstojećih praznika za decu koja borave u prihvatnim centrima Šid i Sombor realizovana je novogodišnja predstava i podela paketića. Deca iz oba prihvatna centra, njihovi roditelji kao i svi zaposleni u prihvatnim centrima su imali priliku da uživaju u predstavi pod...\nUručena donacija u vidu opreme za kancelarije\nU okviru projekta „Mobilizacija i razvoj romske zajednice – korak napred“, podržali smo tri organizacije/neformalne grupe iz Surdulice, Kragujevca i Novog Sada u vidu donacije za opremanje kancelarije. Predviđeno je da podržimo ukupno šest organizacija/neformalnih grupa...


Patrijarh i predsednik se nadaju da će doći do smirivanja tenzija u Crnoj Gori (VIDEO) – NovostiDana.rs\nPatrijarh i predsednik se nadaju da će doći do smirivanja tenzija u Crnoj Gori (VIDEO)\nPatrijarh srpski Irinej ocenio je nakon sastanka sa predsednikom Srbije Aleksandrom Vučićem, da se u Crnoj Gori dešavaju „krupni dogadjaji“ i da su Srbi tamo u velikom problemu ali da on smatra da stvari treba smirivati i naći rešenje koje bi bilo u interesu naroda i obe zemlje.\n„Nije to samo problem Crne Gore nego i Srbije, i malo šire na ovom prostoru. Nije nam milo ono što se dešava. Ništa protiv Crne Gore kao države nemamo. Bila je samostalna i pre, može da bude i danas, ali naši odnosi ne treba da se menjaju jer smo mi jedan narod. Danas postoje ljudi koji to negiraju i koji tvrde da su Crnogorci navodno poseban narod. Mi to prepuštamo njima, ali i istorija ima svoj sud“, rekao je Irinej nakon sastanka u Patrijaršiji SPC.\nNa pitanje kako će SPC reagovati ako dodje do oduzimanja crkava i manastira u Crnoj Gori, patrijarh je izjavio da se nada da to toga neće doći.\n„U slučaju da dodje, ne znam kakve će sve rdjave posledice biti. Ali molim se Bogu da razum pobedi“, rekao je Irinej.\nPredsednik Srbije Aleksandar Vučić rekao je da je veoma važno da se sačuva mir i da dodje do smirivanja tenzija.\n„Uveren sam da niko u Crnoj Gori ne smatra da bi bilo dobro da zauzima manastir Ostrog. Nadam se da to nije ničija ideja. Ono što možemo da uradimo, a tu su nam mogućnosti ograničene, je da znanjem i strukom ukažemo svima u svetu o čemu se radi. Od Venecijanske komisije do mnogih drugih tela i organizacija i da pokažemo jasnu poruku srpskom narodu da smo jedinstveni i da izmedju nas Srba, bez obzira na granice koje prihvatamo, nema razlike“, rekao je on.\nVučić je dodao da je patrijarh uputio reči razuma, smirivanja tenzija i podrške srpskom narodu, a da mu je posebno zahvalan zbog toga što je insistirao na punom jedinstvu srpskog naroda i na zajedničom razumevanju sa kakvim se problemima država i narod suočavaju, uz puno poštovanje granica drugih zemalja.\nOn je dodao da je tu reč o jedinstvu naroda na kojem je SPC oduvek radila i da je to nešto na čemu će i država raditi ulaganjem u kulturne institucije, udžbenike na srpskom i očuvanjem baštine u čitavom regionu.\n„Razgovarali smo i o Crnoj Gori i o neophodnosti očuvanja svetinja crkava i manastira. Patrijarh je predložio da se formira stručna medjunarodna komisija koja bi mogla da u medjunarodnim forumima štiti interese srpske crkve i naroda, pa i u Crnoj Gori. Što se tiče Srbije, mi ćemo pomoći i zajednički delovati“, rekao je on.\nVučić je izrazio nadu da će se, nakon poziva patrijarha na smirivanje tenzija i na odlučnost da se ne dozvoli otimanje srpskih svetinja, svi privesti razumu i da će na normalan način gledati u budućnosti „i razmišljati o boljim ekonomskim rezultatima“.\nPredsednik Srbije izjavio je da nema problem da razgovara sa Milom Djukanovićem „iako stvari vidi na nešto drugačiji način od njega“, kao i da postoji mogućnost da će Djukanović učestvovati na skupu lidera regiona koji treba da se održi uskoro u Sremskim Karlovcima ili Subotici.\nVučić je u Patrijaršiji SPC, odgovarajući na pitanja novinara, rekao da „moramo da poštujemo državu Crnu Goru ali i da razumemo potrebe i srpskog naroda (koji živi u Crnoj Gori), kao i da mu „ne pada na pamet da se stidi što pripada srpskom narodu, koji nikoga nije uvredio i nikome ništa nije učinio nažao“.\n„Ako u svemu što se desilo srpskom narodu postoji nešto dobro to je onda što se pokazalo jedinstvo, koga ne bi bilo da nemamo ovakvog patrijarha i da nismo sazreli kao narod“, rekao je Vučić nakon razgovora sa patrijarhom Irinejem o dogadjajima u Crnoj Gori.\nOn je rekao da Srbi „ne treba da se okupljaju da bi bili protiv nekog drugog nego da bi bili za sebe“, i da više pažnje treba obratiti na to „kako ćemo da učimo decu srpskom jeziku iz istih bukvara, kako da poštujemo istu našu Srpsku pravoslavnu crkvu na isti način kako je u Srbiji dozvoljeno svima drugima iz različitih verskih zajednica da baštine svoja verska osećanja“.


Somborska fabrika Fiorano ponovo radi | Sombor portal\nPočetna Sombor Somborska fabrika Fiorano ponovo radi\nSomborska fabrika Fiorano ponovo radi\nPosle dvonedeljne obustave rada, somborska fabrika Fiorano (Calzedonia grupa) počela je da radi.\nOd proglašenja vanrednog stanja 15. marta, odlučili su da naprave, kako kažu, dvonedeljnu dobrovoljnu i preventivnu samoizolaciju svih zaposlenih.\nOvo su uradili da bi se utvrdilo zdravstveno stanje svakog zaposlenog i dobilo na potrebnom vremenu oko organizacije za sprovođenje zaštitnih mera koje bi primenjivali prilikom ponovnog pokretanja proizvodnje, objašnjavaju za RTV nadležni u somborskom Fioranu.\n“Zaposleni su pozvani da se odazovu na rad bez pretnji ili uslova. Naglasili smo da svako ko se ne oseća sigurno u bilo kojem pogledu – ne mora doći. Zaposleni, kojima posao dopušta da rade od kuće na taj način su i organizovani. Fiorano zapošljava 1.700 radnika, a od toga je 350 porodilja.\nZaključili smo da je 1.350 aktivnih radnika, pa su podeljeni u dve fabrike Kula i Sombor, a na tri dela da bi se smanjila koncentracija radnika. Proizvodnja je organizovana u radnom vremenu od 07:00 do 15:00 svaki drugi dan. Na taj način je ostavljeno svakom zaposlenom sledeći dan slobodan za obavljanje ostalih neophodnih obaveza po njih”, kažu u fabrici.\nKompanija Fiorano je napravila 23.000 zaštitnih maski u prvim danima pojave korona virusa, koje je donirala bolnicama, policiji, carini i ostalim važnim institucijama.\n“Naravno uz našu regularnu proizvodnju nastavljamo i sa šivenjem maski a danas idemo u realizaciju vizira za zaštitu lica pa ako se pokaže uspešnim nadamo se da ćemo razveseliti naše zdravstvene radnike”, ističu za RTV u Fioranu.\nDodaju da su zarad bezbednog rada po radnike preduzeli sve zaštitne mere:\n“Urađena je dezinfekcija spoljašnjeg i unutrašnjeg prostora natrijum hipohloridom, na ulazu u fabriku se obavlja dezinfekcija kako obuće tako i ruku, a svakoj grupi je podeljeno dezinfekcijsko sredstvo za ruke koje mogu upotrebljivati u svakom momentu. Takođe, podeljene su zaštitne maske, a udaljenost između mašina iznosi 1,5 metar, tako da je ispoštovan minimalan razmak.\nZa naše zaposlene su na svim vidnim mestima polepljena objašnjenja i uputi o merama i postupcima, kojih se moraju pridržavati u ovakvim situacijama: prati ruke, ne dodirivati lice, držati neophodan razmak…Znamo da je ovo izuzetno teška situacija za sve nas, nadajmo se da će trajati što kraće i da će se završiti na najbolji način po sve nas”, zaključuju u fabrici Fiorano Sombor.\nPrethodniKon: Opao broj obolelih u poslednja dva dana\nSledećiSombor: Za vikend tri krivične prijave zbog kršenja policijskog časa


SSP pita ministarku Vujović zašto je dala Tanjugu dva miliona dinara\nStranka slobode i pravde (SSP) pozvala je danas ministarku za zaštitu životne sredine Irenu Vujović da kaže gradjanima zašto je medijsku promociju platila 2.000.000 dinara agenciji Tanjug, umesto da ih iskoristi za rešavanje ekoloških problema.\nMinistarska zaštite životne sredine Irena Vujović / BETA PHOTO/MILAN OBRADOVIĆ/MO\nPredsednik Resornog odbora za ekologiju i životnu sredinu SSP-a Igor Radošević Radošević podsetio je povodom Svetskog dana šuma ministarku Vujović da je 2.000.000 dinara mogla da uloži u sadnju oko 6.000 sadnica lipe ili preko 22.000 sadnica jelki i tuja.\n“Takav potez bi Vam doneo mnogo bolju medijsku promociju od ove plaćene”, rekao je Radošević u pisanoj izjavi.\nOn je ocenio da je ta odluka preventiva da bi smanjio ionako narušeni imidž Ministarstva zaštite životne sredine, čijom je nestručnošću došlo do naglog povećanja zagadjenja vazduha.\n“Interesuje nas koje to tačno aktivnosti Tanjug treba da prati pošto ih i nema baš nešto”, upitao je Radošević.


Mladenović: Sve spremno za 30. Beogradski maraton | Grad Beograd\nMladenović: Sve spremno za 30. Beogradski maraton\nZamenik gradonačelnika Beograda Andreja Mladenović izjavio je danas da je sve spremno za jubilarni Beogradski maraton, koji se održava u subotu, 22. aprila, s početkom u 10 sati, po 30. put.\nOn je, na konferenciji za novinare u Starom dvoru, poželeo dobrodošlicu promoterima ovogodišnjeg maratona, Rozi Moti – najboljoj maratonki u istoriji ovog sporta i Havijeru Sotomajoru – najboljem skakaču uvis svih vremena.\nSve gradske službe, javna preduzeća i resorni sekretarijati spremni su za maraton, istakao je Mladenović i pozvao Beograđane da se priključe subotnjoj manifestaciji i tako budu deo istorije.\n– Budite deo istorije i učestvujte u Trci zadovoljstva na pet kilometara, ako se već do sada niste prijavili za trke u polumaratonu i maratonu. Dođite sa vašom decom i prijateljima i uveličajte ovaj značajan događaj. Ako niste u prilici da trčite, izađite i pozdravite maratonce i da na taj način zajedno pošaljemo lepu sliku u svet – ukazao je Mladenović i naglasio da će u subotu biti lepo vreme.\nOn je zahvalio preduzeću „Beogradski maraton” na urađenom poslu u organizaciji 30. maratona, kao i na ostvarenom projektu „Legende ponovo u Beogradu”, koji je okupio na jednom mestu sedam legendi atletike, među kojima su rekorderi Roza i Havijer.\nRoza Mota, koja je već bila promoter Beogradskog maratona 2011. godine, izrazila je zadovoljstvo ponovnim dolaskom u srpsku prestonicu. Ona je, malo u šali, istakla da se nada će biti pozvana i na jubilarni 50. maraton. Havijer Sotomajor, koji je bio promoter prošlogodišnjeg Beogradskog maratona, dodao je da je veliko zadovoljstvo ponovo biti u glavnom gradu Srbije u okviru najmasovnijeg sportskog događaja u našoj zemlji.\nDirektor „Beogradskog maratona” Dejan Nikolić zahvalio je Gradu Beogradu na nesebičnoj podršci u organizaciji maratona, i dodao da je projekat „Legende ponovo u Beogradu”, među kojima su Kevin Jang, Galina Čistjakova, Majk Pauel i Bobi Dimon, zajednički projekat sa gradom.


Udmurtska Republika | TIK RF\nUdmurtija ulazi u sastav Povolškog federativnog okruga, jednog od najrazvijenijih okruga Ruske Federacije. Prostire se u zapadnom delu Urala i između dolina reka Kama i Vjatka. Udmurtija je formirana 4. novembra 1920. godine, a grad Iževsk je imenovan za prestonicu ove republike. Na teritoriji Udmurtije živi preko milion i po stanovnika, a najbrojniji među njima su Udmurti – pripadnici ugro-finske grupe naroda.\nRudna bogatstva, prirodni resursi i povoljni klimatski uslovi predstavljaju značajna obeležja ovog područja i daju Udmurtiji veliku prednost prilikom privlačenju stranih investicija. Posebno bismo izdvojili razgranatu rečnu mrežu i nalazišta uglja, nafte i treseta kao glavne izvore energenata u ovom podneblju i izuzetne uslove za razvoj ratarstva i stočarstva.\nOsnovne grane privrede su mašinogradnja, metaloprerađivačka industrija, crna metalurgija i drvna industrija. Poljoprivredna gazdinstva zauzimaju preko 50% teritorije, tako da sa pravom možemo reći da se Udmurtska Republika odlikuje veoma povoljnim uslovima za gajenje biljnih kultura i domaćih životinja.\nJedna od najstarijih fabrika – „Ižmaš“ bavi se proizvodnjom vatrenog oružja, a osnovana još davne 1807. godine po nalogu imperatora Aleksandra Prvog.\nZahvaljujući dobroj putnoj infrastrukturi i odličnim predispozicijama za razvoj uspešnog poslovanja, Udmurtska Republika predstavlja jednu od najperspektivnijih oblasti Ruske Federacije.\nKlaster najvećih firmi iz oblasti automobilske industrije Udmurtske Republike možete pogledati ovde.\nPrezentacija o proizvodnji motocikala u Udmurtiji dostupna je na ovom linku.\nSa spiskom firmi koje su spremne za uspostavnjanje saradnje sa inostranim partnerima možete se upoznati ovde.\nUkoliko biste želeli da se informišete o aktuelnim investicionim projektima, možete uspostaviti kontakt sa nadležnim licima Trgovinsko-industrijske komore Udmurtije putem telefona:\nGuljnara Rafailjevna Fatizjanova\nVodeći stručnjak za pitanja međuregionalne i spoljnoekonomske politike Ministarstva ekonomije Udmurtske Republike\nTel: + 7 (3412) 901055


Rusija protiv uključivanja SAD u pregovore o Ukrajini\nIzvor: RTS, 08.Okt.2019, 19:59\nRusija ne podržava ideju da se SAD uključe u pregovore o rešavanju sukoba na jugoistoku Ukrajine, izjavio je portaprol Kremlja Dmitrij Peskov.\nPortparol Kremlja je naglasio da Vašington može da iskoristi svoj uticaj u Ukrajini da bi je primorao da se pridržava sporazuma >> Pročitaj celu vest na sajtu RTS << iz Minska.\nPeskov je rekao da nema podrške za ideju da se SAD pridruže Normandijskoj četvorki (Rusija, Francuska, Nemačka i Ukrajina), reagujući na izjavu beloruskog predsednika Aleksandra Lukašenka da sukob u Ukrajini neće moći da bude rešen bez učešća SAD, preneo je Tass.\n"U isto vreme SAD sigurno mogu da iskoriste svoj uticaj na Kijev kako bi Ukrajina ispunila svoje obveze iz Sporazuma iz Minska što je pre moguće", rekao je Peskov.\nKremlj ne podržava ideju da se SAD uključe u pregovore o rešavanju sukoba na jugoistoku Ukrajine, ali Vašington može da iskoristi svoj uticaj u Ukrajini da bi je primorao da se pridržava sporazuma iz Minska, izjavio je danas portaprol Kremlja Dmitrij Peskov.


Vučić:Ne govorim o Đilasu pred stranim ambasadorima – Studio B\nVučić:Ne govorim o Đilasu pred stranim ambasadorima\nVučić:Ne govorim o Đilasu pred stranim ambasadorima Tanjug\nObjavljeno: 29.03.2021. 13:49 Izmenjeno: 29.03.2021. 21:03\nPredsednik Srbije Aleksandar Vučić posle obilaska radova na izgradnji Moravskog koridora kod Kruševca, gde je bio je prisutan i američki ambasador Entoni Godfri nije želeo da odgovara na novinarska pitanja vezana za Dragana Ðilasa.\nNa pitanje novinara da prokomentariše to što je Ðilas sinoć negirao postojanje svih računa, ali i da je o „svemu govorio osim da te milione nema“, Vučić je kazao da nadležni organi rade i da on neće pred stranim ambasadorima da govori o tome.\n„Radiće nadležni organi svoj posao. Mnogo mi je vaznije da poštujemo svoju zemlju, a nema poštovanja zemlje, ako napadate protivnike pred strancima. Ja to neću da radim, a šta mislim: Mani ga se, Mito“, rekao je Vučić.


Posao u IKEA: Konkurs za 12 pozicija, potrebno 30 ljudi\nM. D. 9. septembra 2016. 14:19\nIKEA Srbija raspisala je danas novi konkurs za zapošljavanje 30 ljudi na 12 pozicija u budućoj robnoj kući te kompanije u Beogradu, a zainteresovani mogu slati prijave do 18. septembra.\nKompanija je raspisala konkurs za sedam radnih mesta u odeljenju prodaje, 12 u odeljenju za komunikacije i dizajn enterijera, četiri u logistici, dva u odeljenju za odnose s kupcima i po jedno radno mesto u odeljenjima za upravljanje poslovanjem, za održavanje objekta, rad sa korišćenom robom, nekretnine i ekspanziju, kao i IKEA Food.\nPrijave zainteresovanih kandidata primaju se putem internet stranice kompanije gde se mogu detalji konkursa, sapšteno je iz IKEA-e.\nPrvi korak je podnošenje biografije, a nakon pregleda pristiglih CV-jeva, slede telefonski intervjui, razgovori uživo, a završni korak je procenjivanje kandidata kroz evaluacioni centar gde se pored veština procenjuje i usklađenost ličnih vrednosti sa vrednostima kompanije – zajedništvo, skromnost i snaga volje, briga o troškovima i na kraju težnja ka stalnom usavršavanju.\nZa 16 pozicija objavljenih u maju ove godine prijavilo se 4.200 kandidata. Najveće interesovanje zabeleženo je za poziciju menadžera za odnose sa kupcima, za koju je stiglo čak 719 prijava, a veliko interesovanje kandidati su pokazali i za odeljenje ljudskih resursa i unutrašnjeg dizajna.\nInvesticija IKEA u prvu robnu kuću iznosi 70 miliona evra, a gradi se na parceli uz autoput Beograd – Niš pored naplatne rampe „Bubanj potok“. Biće otvorena na leto 2017.


source.ba | Vlada FBiH podržala inicijativu za kredit od 11,5 miliona eura\nVlada FBiH podržala inicijativu za kredit od 11,5 miliona eura\nVlada Federacije BiH u četvrtak je podržala inicijativu da kreditnim zaduženjem kod Razvojne banke vijeća Europe (CEB) budu osigurana sredstva za realizaciju Projekta "Izgradnja kulturno-sportskog centra u Mostaru", u ukupnom iznosu do 11.5 miliona eura.\nIstočna i Južna interkonekcija: Postoji politički stav Vlade FBiH o podršci ovim projektima\nPrihvaćena je i informacija o kreditu CEB-a za realizaciju ovog projekta kao osnova za vođenje pregovora.\nFederalno ministarstvo financija i Grad Mostar zaduženi su da u tim za pregovore o kreditu imenuju ovlaštene predstavnike.\nKonačna Odluka o zaduženju bit će donijeta po okončanju pregovora sa CEB-om s kojom će biti utvrđeni konačni uvjeti kreditnog zaduženja, po kojem je krajnji dužnik Grad Mostar.\nFederalno ministarstvo financija će Vladi dostaviti informaciju o pregovorima i tekst usuglašenog Sporazuma o zajmu između Bosne i Hercegovine i CEB-a, a današnje zaključke uputiti Ministarstvu financija i trezora BiH radi provođenja dalje procedure u vezi s kreditnim zaduženjem, kaže se u priopćenju Ureda Vlade FBiH za odnose s javnošću.\nTagovi: Vlada FBiHzaduženja


Davutoglu i turski privrednici danas u Beogradu\nPremijer Turske Ahmet Davutoglu doputovaće danas sa državno-privrednom delegacijom u dvodnevnu posetu Beogradu, tokom koje će razgovarati sa srpskim zvaničnicima i učestvovati na poslovnom Forumu Turske i Srbije.\nDavutoglu će se u Beogradu sastati sa predsednikom Vlade Aleksandrom Vučićem i predsednicom Narodne skupštine Majom Gojković, a glavna tema razgovora biće ekonomska saradnja dve zemlje.\nKako je najavljeno iz Privredne komore Srbije, u privrednoj delegaciji Turske biće predsednik Odbora za ekonomske odnose sa inostranstvom Omer Džihan Vardan i predstavnici najvećih turskih kompanija.\nBiće zastupljeni svi privredni sektori, posebno gradjevine i gradjevinskog materijala, energetike, tekstila, nameštaja i delova za nameštaj, rudarstva, šumarstva, auto industrije i delova za autoindustriju, navela je PKS.\n28.12.2015 u 07:32 / Odgovori\nOčigledno im treba pomoć oko Rusa. Putin je obećao da će oni zapamtiti obaranje njihovog aviona. I to s dešava… Sada dolaze kod svojih vekovnih žrtava da traže pomoć… Interesantno…


Beograd, 30. mart 2015. godine – Potpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas da do kraja godine očekuje konačan dogovor o letovima za SAD, s obzirom na to da će u aprilu, u ime Vlade Srbije, potpisati sporazum koji su usaglasile Srbija i SAD.\nMihajlović je u izjavi novinarima, uoči konferencije u Privrednoj komori Srbije (PKS), objasnila da bi trenutno trebalo da se prođu određene procedure, i iznela očekivanje da će do kraja godine biti postignut dogovor u vezi sa letovima za SAD.\nPrema njenim rečima, letovi bi mogli biti do Njujorka i još nekih destinacija, što će biti dogovoreno sa kompanijom "Er Srbija".\nVlada Srbije je u četvrtak, 26. marta, usvojila tekst Sporazuma o vazdušnom saobraćaju između Vlade Republike Srbije i Vlade SAD o direktnim letovima između dve zemlje, čime je omogućena obnova direktnih prekookeanskih letova nacionalnog avio-prevoznika.\nOvaj sporazum, koji je iniciralo Ministarstvo građevinarstva, saobraćaja i infrastrukture, čini Srbiju prvom zemljom u regionu bivše Jugoslavije koja ima direktne prekookeanske letove.\nSporazum donosi povezivanje dveju privreda, dodatno zapošljavanje i razvoj aerodromske infrastrukture, s obzirom na to da će podstaći izgradnju druge piste i novih putničkih terminala, ali i rast vrednosti brenda Er Srbija.\nAerodrom "Nikola Tesla" u Beogradu postaće atraktivan za potencijalne investitore, kao i pravi regionalni centar, što će doprineti značajnom porastu prevoza robe ka SAD, navodi se u saopštenju Kabineta potpredsednika Vlade i ministra građevinarstva, saobraćaja i infrastrukture.


ANA BRNABIĆ U UŽICU Obnova zdravstvenih ustanova - UžiceMedia\nNaslovna Društvo ANA BRNABIĆ U UŽICU Obnova zdravstvenih ustanova\nAna Brnabić u Užicu boravi u okviru karavana “Digitalna eksepdicija”, a u razgovoru sa užičkom gradonačlenicom dr Jelenom Raković Radivojević najavila početak radova na rekonstrukciji i dogradnji Zdravstvenog centra i Opšte bolnice Užice. Projekta je vredan oko 80 miliona evra a po planu radovi počinju iduće godine.\nAna Brnabić u Užicu ovom prilikom se sastala sa užičkom gradonačelnicom dr Jelenom Raković Radivojević, razgovaralo se o infrastrukturnim projektima čija je realizacija u toku ili tek treba da krene.\nGradonačelnica Užica je premijerku upoznala sa projektima čija realizacija je završena i izrazila zahvalnost za podršku koju Užice ima od strane Vlade Republike Srbije. Takođe još jednom je istakla koliko je važna ta podrška i u narednom periodu kako bi se realizovale i ostale velike investicije.\n– Mi ćemo 2022. dakle sledeće godine krenuti u prvu fazu rekonstrukcije i dogradnje Zdravstvenog centra i Opšte Bolnice Užice. Prva faza vredna je 20 miliona evra i u ovom trenutku završena je projektno tehnička dokumentacija i revizija, tako da se ide dalje u proceduru dobijanja neophodnih dozvola.\nDrugi izuzetno važan projekat o kojem se decenijama priča krenućemo takođe naredne godine, a posebno mi je danas važno da vam kažem da smo ga već budžetirali, a to je obilaznica oko Užica projekat vredan 25 do 30 miliona evra. Sledeće nedelje će se potpisati ugovor o izradi projektno tehničke dokumentacije tako da naredne godine krećemo u u izgradnju obilaznice, – kazala je premijerka u Užicu i naglasila značaj auto – puta koji u toku naredne godine stiže do Požege.\nPremijekra se nada da će po završetku auto-puta do Požege moći da se krene u izgradnju deonice od Užica prema Kotromanu, koja je isto važna za užički kraj.\nAna Brnabić u Užicu:\nUžice će dobiti podršku i za izgradnju vrtića na Carini\n– Znam da je potreban još najmanje jedan vrtić,a za mene i sve u Vladi to su najlepši projekti. Dobila sam informaciju da je završena projektno tehnička dokumentacija i mogu da garantujem podršku Vlade Republike Srbije, jer to moramo da završimo, – dodala je premijerka Brnabić.\nTokom ovog radnog sastanka u kabinetu gradonačelnice bilo je reči i o ostalim projektima vezanim za zaštitu životne sredine i smanjenje aerozagađenja. I tu će kako se moglo čuti, kao i do sada Užice imati podršku resornog ministarstva i Vlade Republike Srbije, navodi se u informaciji na gradskom sajtu.\nKaravan „Digitalna ekspedicija“\nPremijerka Ana Brnabić je posetila Užice u okviru karavana „Digitalna ekspedicija“, na čiju inicijativu je i pokrenut.\nU saopštenju organizatora se navodi da je Vlada Srbije prepoznala značaj digitalizacije za razvoj naše zemlje, privrede i društva i značajna sredstva ulaže u izgradnju infrastrukture koja je ključna za uspostavljanje elektronskih usluga i servisa.\nKaravan “Digitalna eksepdicija” u Užicu (Foto: Grad Užice)\nVlada Srbije je prepoznala značaj digitalizacije za razvoj naše zemlje, privrede i društva i značajna sredstva ulaže u izgradnju infrastrukture koja je ključna za uspostavljanje elektronskih usluga i servisa. Paralelno sa ovim procesom, neophodno je da građani i građanke steknu osnovne digitalne veštine za poslove budućnosti i život u svetu koji se ubrzano digitalizuje, da imaju jednak pristup digitalnim uslugama i da steknu znanja na kojima će se zasnivati savremeno i konkurentno srpsko društvo, što ujedno predstavlja i cilj „Digitalne ekspedicije“.\n– Zahvaljujući naporima naše Vlade koja želi da predstavi digitalno okruženje na direktan, neposredan i interaktivan način, naši građani će moći bliže da se upoznaju sa digitalizacijom i načinom kako da iskoriste sve prednosti digitalnog sveta, -izjavila je gradonačelnica Užica.\n– Veoma je važno da svi građani Srbije, bez obzira na razlike u godinama, budu upoznati sa digitalnim veštinama i da se prilagode novom načinu funkcionisanja. U tom cilju, Ministarstvo u saradnji sa Programom Ujedinjenih nacija za razvoj (UNDP), pored ostalog, radi na kreiranju posebnog programa digitalne pismenosti za starije, koji će biti pilotiran u 20 gerontoloških centara i domova za smeštaj odraslih i starih širom Srbije. Pokrenut je i projekat „Nove veštine za nove industrije – Nacionalni program prekvalifikacija za IT“, koji se fokusira na prekvalifikacije za IT sektor za nezaposlena lica, a uključuje i posebnu inicijativu za unapređenje digitalne pismenosti i digitalnih veština starijih građana i građanki, – dodala je Kisić Tepavčević.\n– Inicijativa „Digitalna ekspedicija“ je kruna petogodišnjih aktivnosti Vlade Srbije koja je digitalizaciju definisala kao prioritet. U periodu pandemije shvatili smo koliko je zapravo digitalna pismenost ključna za uspostavljanje svakodnevnih poslova. Bez digitalnih veština, digitalne pismenosti i digitalne bezbednosti nema prosperiteta, a cilj karavana je da imamo stanovništvo sa razvijenim digitalnim veštinama koje su neophodne za savremeno društvo.\n– Karavan „Digitalna ekspedicija“ će obići 16 gradova, nakon čega ćemo nastaviti da putujemo po Srbiji kako bismo dali šansu svim našim građanima da se upoznaju sa elektronskom upravom, postanu eGrađani i iskoriste sve što smo uradili i realizovali u poslednjih pet godina i kako bi iz udobnosti svog doma pristupili uslugama državne uprave i na taj način dobili sve što im je potrebno. Uvođenje elektronske uprave jedini je način da budemo servis naših građana koji će biti dostupan i funkcionalan 24 časa, sedam dana u nedelju i 365 dana u godini.\nTokom naredna dva meseca karavan će posetiti još sedam gradova Srbije i tom prilikom će sa ključnim digitalnim veštinama 21. veka imati priliku da se upoznaju svi građani, od najmlađih preko generacije Z i njihovih roditelja, do najstarijih sugrađana kojima su digitalni resursi nedovoljno poznati ili dostupni. Naučiće kako da ostvare bezbedno digitalno iskustvo, kako da u onlajn komunikaciji sa državnom upravom ostvare neko svoje pravo ili ispune obavezu, kako se kupuje onlajn i bezbedno plaćaju robe i usluge i kako se dolazi do proverene, tačne i pravovremene informacije u digitalnom svetu.\nProjekat se sprovodi uz podršku Ministarstva trgovine, turizma i telekomunikacija, Ministarstva za rad, zapošljavanje, boračka i socijalna pitanja i Kancelarije za IT i eUpravu, i u partnerstvu sa programom „Nova pismenost“ koji zajedno realizuju Američka agencija za međunarodni razvoj USAID i Propulsion i Programom Ujedinjenih nacija za razvoj (UNDP), navedeno je u saopštenju.\nCentar Užica i Trg partizana (Foto: Iz arhive UžiceMedia)\nPrethodni tekstLAZAR KOSTIĆ Prvo mesto i novi bodovi za vrh tabele\nSledeći tekstHAVARISANI AUTOMOBILI Šta uraditi, prodaja ili otpad?\nPOČELI RADOVI u Ulici Kralja Petra Prvog u UŽICU\nU OKRUGU NA LEČENJU PREKO 500 PACIJENATA U Užicu danas 78...


Nega problematične kože - Dermatolog | Dermatologija | Ordinacija Beoderma Beograd\nNaslovna / Nega problematične kože\nDosta ljudi pati od nečiste kože, na čijoj su površini vidljivi procesi upale u vidu bubuljica ili akni. Na ta oboljenja mogu uticati razni faktori u današnje vreme, kao što su nezdrava okolina, zagađenost, loša higijena, kvalitet života i ishrane, kao i svakodnevni stres. Ranije se ovo najviše odnosilo na tinejdžere, na pubertet, ali sada više nema pravila, sve je više odraslih koji se suočavaju sa ovim problemom.\nUpalni procesi nastaju usled hormonskih promena, gde se kod muškarca povećava nivo sinteze androgena, a kod žena opada nivo estrogena. Na ovu pojavu utiču lekovi, kao i kozmetički proizvodi koji se koriste. U tom procesu dolazi do zadebljanja i ljuštenja mrtvih ćelija, gde se stvaraju grudvice i pravi se čep koji zatvara pore.\nNe dozvolite da pogoršate svoje stanje ukoliko imate problem, već održavajte redovno higijenu i steknite svoje jutarnje i večernje rutine prilikom pranja, umivanja i slično…\nUkoliko ste već pokušali sa određenim tretmanima i nije dalo rezultata, obavezno se obratite dermatologu i ne gubite vreme i novac. Opredelite se za stručni pregled našeg stručnog osoblja, a mi ćemo Vam predložiti dalje korake i tretmane za lečenje i oporavak. I za kraj teksta da naglasimo da u današnje moderno doba svaki problem sa aknama može biti izlečen i saniran.


Legendarni Aršavin pričao o Zvezdi i Srbima: "Zvezdi nisam u lepom sećanju zbog 2004. godine, mi i Srbi smo uvek braća" - Crvena zvezda info\nLegendarni Aršavin pričao o Zvezdi i Srbima: “Zvezdi nisam u lepom sećanju zbog 2004. godine, mi i Srbi smo uvek braća”\nAndrej Aršavin je govorio za klupski sajt Crvene zvezde\nOmladinska škola Crvene zvezde gostovala je u Rusiji kod ekipe Zenita, gde je učestvovala na takozvanom "Kupu prijateljstva".\nTokom ove posete, intervjuu za klupski sajt crveno belih je dao i legendarni ruski fudbaler, Andrej Aršavin, koji se podsetio duela sa Nemanjom Vidićem, ali i meča iz 2004. godine kada je srušio Crvenu zvezdu.\nAršavin je skoro čitavu karijeru proveo u Zenitu iz Sankt Petersburga, pre nego što se 2009. godine obreo u Englesku gde je zadružio dres Arsenala.\nZa "Topdžije" je odigrao preko 100 utakmica i postigao je 23 gola, od čega je najupečatljivija ona utakmica protiv Liverpula kada je postigao četiri.\nPosle Arsenala se vratio u Zenit, a posle je igrao još za Kubanj i Kairat. Nekadašnji ruski igrač je istakao da su Srbi i Rusi braća i na terenu, ali i van terena.\n- Tradicionalnoa, Srbi i Rusi su braća i prijatelji. Ako govorimo o fudbalu, Srbija ima sjajne igrače koji nastupaju širom sveta i za nas je ogromno iskustvo da imamo bilo kakav vid saradnje - rekao je Aršavin, koji je potom istakao da Zvezda i Zenit već dugo sarađuju.\n- Već dugo postoji saradnja između Zvezde i Zenita. Crveno beli kadeti i mlađi kadeti su dolazili u Sankt Petersburg, a treneri iz Zenita su bili gosti Omladinske škole Crvene zvezde u vidu prakse u Beogradu, tako da se dobro međusobno poznajemo i saradnja je veoma čvrsta i aktivna.\nPodsetio se Aršavin i njegovih duela sa Nemanjom Vidićem, rekavši da mu je bilo dobro dok je Vidić bio u Spartaku, jer je napadač tad mogao da postiže golove, dok je u Mančesteru već bila druga priča...\n- Vrlo često sam se susretao u karijeri s njim. Dok je igrao u Spartaku, davao sam golove protiv njega, ali već u Engleskoj je bilo teže, tad je igrao s Riom Ferdinandom i nisam mogao ništa protiv njih da uradim.\nTakođe, Aršavin je iskoristio ovu priliku i da se podseti utakmice iz 2004. godine, kada je uspeo da postigne dva gola i tako je i srušio ovaj srpski klub.\n- Na meču iz 2004. godine sam postigao dva gola i zabeležio asistenciju, tako da sigurno nisam ostao u lepom sećanju Crvenoj zvezdi, ali bila je dobra utakmica. Postoji mogućnost da se ponovo sastanemo, ali prvo Zenit mora da prođe u osminu finala Lige Evrope. Ako se to desi, biće nam drago da se ponovo sastanemo - zaključio je Aršavin.


Papa Franja se uspešno oporavlja nakon operacije\nRIM – Pres služba Vatikana saopštila je danas da se papa Franja uspešno oporavlja nakon operacije debelog creva i da je prošetao. Potparol Vatikana, Mateo Bruni rekao je da papa Franja dobro spavao tokom noći i da je jutros doručkovao, čitao novine i prošetao, piše AP. Papi Franji (84) je u nedelju operisano debelo crevo i rutinski kontrolni testovi su dobri, javlja Tanjug. Pod pretpostvkom da neće biti komplikacija u oporavku, papa Franja se odmara u rimskoj poliklinici Gameli, koja ima poseban apartman rezervisan za pape.\n05.07.2021 u 08:10\nPapa Franja operisan\nVATIKAN – Papa Franja podvrgnut je hirurškoj intervenciji zbog upale debelog creva, saopštio je sinoć Vatikan, navodeći da je poglavar Rimokatoličke crkve dobro reagovao na hiruršku intervenciju. Papa Franja je primljen u bolnicu u Rimu gde je imao zakazanu operaciju, saopštio je Vatikan i dodao da je ona urađena uz opštu anesteziju, prenosi Beta. Poglavar Rimokatoličke crkve (84) otišao je u nedelju u bolnicu, bez brojnije pratnje, samo sa vozačem i jednim saradnikom. Predviđeno je da u bolnici ostane pet dana. Vernici na društvenim mrežama od sinoć upućuju poruke podrške papi.


Šuškalo se da su pevačice bile sa ISTIM MUŠKARCEM, a sada se jedna od njih odlučila na POTEZ o kom pričaju svi! Druga će zbog ovoga POBESNETI?\nFoto: RAS / Instagram\nOlja Bajrami izbacila je kaver (cover) za pesmu "Dve muzike", koju je pre sedam godina otpevala Indira Radić, a koja se često peva u muzičkim takmičenjima.\nFoto: radicindira / Instagram\nPesmu potpisuje kompozitor Rale Ratković, sa kojim je Olja navodno uplovila u emotivnu vezu nakon njegovog raskida sa Indirom.\nKako će Radićeva reagovati kada posluša Oljinu izvedbu njene pesme ostaje da se vidi.\nSudeći po komentarima ispod pesme na Jutjubu, publici se Oljina verzija i te kako dopala.\nOlja Bajrami - Dve muzike (COVER Indira Radić)


Beograd ponudio 52 besplatne obuke za komunalnog milicionera\nTanjug 26. marta 2021. 09:54\nBEOGRAD – Grad Beograd obezbedio je zaključenje 52 ugovora o stručnom osposobljavanju za obavljanje poslova komunalnog milicionara i pozvao kandidate da se prijave.\nOpšti uslovi za punoletne kandidate su propisano obrazovanje, bez pravosnažnih osuda na bezuslovnu kaznu zatvora od najmanje šest meseci, kao i da im ranije nije prestajao radni odnos u državnom organu zbog teže povrede dužnosti iz radnog odnosa.\nTraži se da kandidati imaju psihofizičku sposobnog potrebnu za komunalnog policajca, da su bez bezbednosnih smetnji za taj posao, da su završili četvorogodišnju srednju školu i da imaju najmanje godinu dana radnog iskustva u struci, kao i da su nezaposlena lica.\nObuka je o trošku Grada Beograda, dobija se sertifikat i mogućnost da se učeštvuje na javnom konkursu za zaposlenje.\nZainteresovani za obuku prijavu mogu podneti u roku od 15 dana.\nMladi bogoslov iz Prokuplja svira gusle i izradjuje nameštaj…\nBG: U narodnim kuhinjama brošure o značaju vakcinacije\nŠobota: Završetak radovi u Skadarliji 10. maja


U Briselu bezuspešan još jedan sastanak pregovarača Srbije i Kosova\nPropao je još jedan pokušaj da se pronađe dogovor između Srbije i Kosova oko registarskih tablica. Nedostatak dogovora nakon maratonskih razgovora koje je, odvojeno obavio sa prištinskom i beogradskom delegacijom, potvrdio je i Miroslav Lajčak, specijalni predstavnik Evropske unije (EU) za dijalog.\nObe strane su optužile jedna drugu za nedostatak spremnosti za dogovor.\nPetar Petković, glavni pregovarač Beograda je naglasio da su pregovori dodatno opterećeni odlukom Kosova da preda aplikaciju za prijem u Savet Evrope.\n"U Briselskom sporazumu strane se obavezuju da neće jedna drugu blokirati na putu ka Evropskoj uniji. Stoga nema govora o nikakvom kršenju dogovora", ocenio je Bislimi.\nPrema Besniku Bislimiju, bio je ovo poslednji susret u okviru dijaloga oko kojeg se razgovaralo o registarskim tablicama te da će prištinska strana odbiti da dođe u Brisel da dalje razgovara oko ove teme.\nPrema Bislimiju upravo je Srpska strana ta koja je predložila održavanje susreta za 13. maj navodeći da ima konkretan predlog o registarskim tablicama "u skladu sa evropskim standardima" te da će ga predstaviti na sastanku. To se, prema Bislimiju nije desilo jer beogradska strana nije došla sa predlogom.\nMiroslav Lajčak je namerovao da, nakon odvojenih susreta, organizuje takozvani trilateralni sastanak, do kojeg nije došlo.\nLajčak se u pokušajima, koji su trajali skoro 12 sati u petak (13. maj), u dva navrata odvojeno sastao sa stranama u neuspelom pokušaju da ih okupi za istim stolom.\nEvropska strana je uoči današnjeg sastanka najavila da će se na dnevnom redu naći teme koje su vezane za registarske tablice, energetiku i nestala lica. Prema Miroslavu Lajčaku, strane su "postigle napredak" po pitanju energetike.